Feminismin monet kasvot - Vihreä Tuuma\nPhoto: Flickr Philippe Leroyer (CC BY-NC-ND 2.0)\nIntersektionaalinen feminismi on nostanut päätään akateemisen maailman lisäksi myös valtavirrassa ja antanut aihetta itsekritiikkiin. Oikeistopopulististen puolueiden nousu ja rasististen puheenvuorojen arkipäiväistyminen viime vuosina on tehnyt selväksi, että feministi on aina myös antirasisti. Kytkeytyykö feminismi siis väistämättä laajempaan yhteiskunnalliseen syrjinnän vastaiseen taisteluun myös huomattavasti laajemmin kuin valkoisen cisnaisen perspektiivistä?\nOlin parikymppinen, kun käytin ensimmäistä kertaa itsestäni sanaa feministi. Heräsin feminismin täyttämään todellisuuteen, kun aloin huomata ympärilläni sekä pieniä arkisia, että suurempia rakenteellisia asioita, jotka vaikuttivat elämääni suoraan sukupuoleni takia.\nEn koskaan aloittanut jalkapalloharrastusta, koska se oli poikien laji siinä pikkukylässä, jossa vietin lapsuuteni. Olin koulussa kympin tyttö ja minua kiusattiin. Työelämässä vastaan tulivat lasikatot ja tytöttely. Lähipiirissäni useampi nainen oli kohdannut seksuaalista tai muuta väkivaltaa, joka ikinen seksuaalista häirintää ja ahdistelua.\nKuitenkin vasta ihan viime vuosina olen joutunut haastamaan käsitystäni omasta feminismistäni ja sen oikeutuksesta. Minä – valkoinen, vammaton cisnainen – olenkin etuoikeutettu monella tapaa.\nHaastattelin kahta asiantuntijaa, jotka avaavat femismin eri puolia.\nMaija Haavisto on kirjailija, joka on kirjoittanut sekä romaaneja että tietokirjoja, jotka käsittelevät vammaisuutta ja pitkäaikaissairautta. Hän on puhunut vahvasti julkisuudessa ableismista – vammaisiin kohdistuvasta syrjinnästä – sekä terveydenhuollon seksismistä.\n– Olen itse vammainen, minulla on useita pitkäaikaissairauksia. Erityisesti krooninen väsymysoireyhtymä/myalginen enkefalomyeliitti (CFS/ME) on sairaus, jota sairastavat kokevat valtavasti syrjintää. Meitä syytetään laiskoiksi, luulosairaiksi ja hysteerisiksi samalla, kun osa potilaista makaa sängyssä ruokintaletkuissa eikä tunnista enää omaa perhettään. Jos en olisi itse sairas, en olisi varmaan edes kuullut ableismista. Tai ehkä olisinkin, feminismin kautta, mutta kyllä se kaukaiseksi varmaan jäisi. Tajusin, että minun täytyy ajaa tätä asiaa, kun ei sitä kukaan muukaan Suomessa aja, vaikka toki vammaisaktivisteja muuten jonkin verran onkin, Haavisto sanoo.\nMiten ableismi ilmenee suomalaisessa yhteiskunnassa?\nAbleismi ilmenee monin eri tavoin. Jotain kertoo se, ettei Suomessa juuri kukaan edes tunne tätä sanaa. Suomessa ei ole myöskään ole sellaista esteettömyyteen velvoittavaa lainsäädäntöä kuin ADA Yhdysvalloissa.\nEräs merkittävä tekijä on vammaisten toiseuttaminen. Olennaista on ymmärtää, että ableismi lähtee ajatuksesta, että vammaiset ovat ulkopuolisia, ratkaisevasti erilaisia ja huonompia kuin minä. Tämä johtaa esimerkiksi siihen, että esteettömyys nähdään tarpeettomana, sillä ”eihän se minua hyödytä”.\nVammoja ja sairauksia on hyvin paljon erilaisia, lieviä ja vaikeita, näkyviä ja näkymättömiä, paljon muitakin kuin liikunta- ja aistivammat. Samalla ihmiselläkin voi olla useita, sokealla voi olla myös nivelrikko ja niin edespäin. Minulla ja vaikkapa kehitysvammaisella tai neliraajahalvaantuneella on lähes täysin erilaisia haasteita elämässä ja meihin suhtaudutaan aivan eri lailla.\nSuomessa koko vammaispolitiikka on täysin marginaalissa.\nMitkä ovat keskeisimmät epäkohdat ja miten niihin voidaan puuttua?\nKoska vammoja on hyvin erilaisia, on epäkohtiakin monenlaisia, niin kynnyksistä ja muusta konkreettisesta esteellisyydestä asenteisiin. Kehitysvammaisilla on erilaisia haasteita kuin pyörätuolin käyttäjällä tai masentuneella.\nSuomessa pitäisi olla parempi lainsäädäntö. Olen yrittänyt kerätä huomiota sille, että Kela kohtelee eri sairauksia sairastavia hyvin eri tavoin. Esimerkiksi jos oireet ovat samat, on lopputulos hyvin erilainen, jos hakee sairauslomaa CFS/ME- tai MS-diagnoosilla. Suomessa jää paljon ihmisiä eläkkeelle väärillä masennusdiagnooseilla, koska heidän fyysisiä sairauksiaan ei hyväksytä.\nAbleistista puhetta esiintyy jatkuvasti somessa ja jopa lehtien otsikoissa asti, koska sitä ei tunnisteta samalla lailla kuin rasismia. Siihen voi – ja pitää – kenen tahansa puuttua.\nOn paljon vammaisuuteen liittyviä ilmiöitä, joista ei puhuta julkisuudessa eikä vammaton ihminen osaa ajatella. Auttaisi, jos olisi julkkiksia puhumassa omista kokemuksistaan ableismin suhteen. Vammaisia, etenkin naispuolisia, julkisuuden henkilöitä on kuitenkin hyvin vähän. Ja onhan näistä raskasta puhua.\nMiten ableismi ja feminismi liittyvät toisiinsa?\nMinulle henkilökohtaisesti ne liittyvät aivan erityisen paljon, koska CFS/ME-potilaat ovat nimenomaan terveydenhuollon seksismin kulminaatio. Tunnen esimerkiksi kaksi ihmistä, jotka ovat saaneet diagnoosiksi ”nuorten tyttöjen tauti”. 2000-luvun Suomessa!\nUseimmat pitkäaikaissairaudet ovat naisilla yleisempiä, erityisesti ns. näkymättömät sairaudet, kuten krooninen kipu ja monet autoimmuunisairaudet, joita tavataan vähätellä.\nVammaisia pidetään usein Suomessa epäkelpoina vanhemmuuteen, etenkin jos äiti tai potentiaalinen äiti on vammainen. Tässäkin asenteet ovat niin vanhanaikaisia, että sitä on vaikea edes käsittää.\nTerveydenhuollossa on paljon seksismiä. Naisten oireita ei oteta vakavasti – ei vaikka oireet olisivat vakavia – vaan ne leimataan, iästä riippuen murrosiäksi, raskauden jälkeisiksi oireiksi, vaihdevuosiksi, pre-menopaussiksi tai sitten on vain vanha. Jos nainen on hoikka tai oireisiin kuuluu oksentelua, häntä syytetään syömishäiriöiseksi.\nPerinteinen esimerkki on sydäinfarkti, jota naisilla ei tunnisteta, koska se ilmenee eri lailla kuin miehillä ja miehet ovat referenssikeho. Lääketieteessä tunnutaan monelta osin elettävän sitä ikivanhaa käsitystä, että mies on tyypillinen ihminen ja nainen on rikkinäinen mies.\nToisaalta myös ajatellaan, ettei mies saa rintasyöpää tai syömishäiriötä, vaikka terveydenhuollossa pitäisikin olla tiedossa, että myös miehet sairastavat näitä. Pitkäaikaissairaita naisia kohdellaan huonommin, mutta toisaalta sukupuoliroolit satuttavat myös vammautuneita miehiä, jotka menettävät vielä vahvemmin sukupuoleensa liitettyjä ominaisuuksia.\nVammaisilla naisilla on myös kohonnut riski seksuaaliseen ja muuhun väkivaltaan ja tavallistakin suurempi osa tapauksista jää pimentoon. Turvakoteihin ei välttämättä pääse pyörätuolin kanssa. Turvakotien työntekijöiden ja sosiaalityöntekijöiden pitäisi myös olla paremmin perillä vammaisuuteen liittyvästä valtadynamiikasta.\nSukupuolen lisäksi yhteiskuntaluokat ovat vahvasti yhteydessä vammaisuuden kokemukseen. On hyvin erilaista olla varakas vammainen, joka pääsee yksityislääkärille aina halutessaan ja voi kompensoida monia yhteiskunnan puutteita rahalla, kuin sellainen, joka miettii saako vuokran maksettua ja onko varaa ostaa lääkkeet.\nJuudas Kannisto on aktivisti, Sexpon hallituksen jäsen ja cisseksismin asiantuntija. Hän purkaa vääristyneitä käsityksiä sukupuolesta ja tuo esiin räikeitä ihmisoikeusloukkauksia ja valtarakenteita, joita liittyy sukupuoleen ja sen moninaisuuteen.\n– Cisseksismissä ilmenevä sana cis viittaa cissukupuoliseen, eli ihmiseen, joka on samaa sukupuolta kuin mihin hänet on syntymässä määritetty. Toisin sanoen ihmiseen, joka ei ole transsukupuolinen. Cisseksistisestä näkökulmasta vain cissukupuolisuus on validia sukupuolisuutta tai ainakin validimpaa kuin transsukupuolisuus. Cisseksismin pohjaa ajatukseen, että sukupuoli määräytyy kokonaan tai osittain kehollisista piirteistä tai esimerkiksi kromosomeista, mutta erityisesti ja yleensä nimenomaan sukuelimien kautta. Cisseksististä on siis esimerkiksi puhua niin kuin naisilla ja vain naisilla olisi aina kohtu, tai kutsua vaikkapa parrakkaita ihmisiä ”miehen näköisiksi”.\nFeminismin perusajatuksena on pyrkiä sukupuolten väliseen tasa-arvoon. Sukupuolten välistä tasa-arvoa ei voi ajaa väittäen, että sukupuolia on vain kaksi tai että sukupuoli olisi kehosta riippuvainen ominaisuus. Edes vain naisten asiaa ei voi tosiasiallisesti edistää tunnustamatta, että naiset eivät ole käveleviä synnytyskoneita, eikä naiseudessa ole kyse tietyistä sukuelimistä. Siksi en tunnusta sellaisia feminismejä, joiden tavoitteet pohjaavat vääristyneisiin käsityksiin sukupuolesta ja/tai tukevat niitä.\nMiten cisseksismi ilmenee suomalaisessa yhteiskunnassa?\nCisseksismi ilmenee monilla tavoilla sen lisäksi, että ihmiset määritellään syntymässä genitaaliensa perusteella johonkin sukupuoleen. Lapset kasvatetaan pienestä asti uskomaan siihen, että sukupuolia on vain kaksi ja ne määräytyvät sukuelinten perusteella ja tähän valheeseen perustuvat monet periaatteet ja käytännöt yhteiskunnassamme. Kuten se, että julkisissa paikoissa on yleensä miesten ja naisten vessa ja vain miesten vessoista löytyy pisuaari. Tai että kohtuun ja munasarjoihin liittyviä sairauksia ja vaivoja kutsutaan ”naisten taudeiksi”. Lisäksi media aktiivisesti ylläpitää vääristynyttä sukupuolikäsitystä. Lyhyemmän listan saisi aikaan, jos pitäisi luetella tiloja, joissa cisseksismiä ei Suomessa esiinny.\nMitkä ovat keskeisimmät epäkohdat sukupuolivähemmistöjen osalta tällä hetkellä ja miten niihin voidaan puuttua?\nEn käytä vähemmistöretoriikkaa, koska ei ole kyse ryhmistä, joita voitaisiin tosiasiallisesti esimerkiksi tilastojen perusteella pitää vähemmistöinä, vaan vähemmistöstatusta luo ja ylläpitää rakenteellinen marginalisointi. Sitä vähemmistöretoriikka itsessäänkin on.\nRäikeimmillään cisseksismi merkitsee Suomessa edelleen intersukupuolisten vauvojen kosmeettisia leikkauksia ilman heidän suostumustaan ja transsukupuolisten pakkosterilisointia. Intersukupuolisia vauvoja leikataan yhä harvemmin, mutta tätä tapahtuu edelleen Helsingissä, jossa operaatiota peräti suositellaan.\nLisäksi nykyinen translaki edellyttää sukupuolen juridiseksi vahvistamiseksi 18-vuoden ikää, ns. ”lääketieteellistä selvitystä” henkilön sukupuolesta sekä lisääntymiskyvyttömyyttä. Viimeinen tarkoittaa, että transsukupuoliset ovat pakotettuja vähintään hormonihoitoon tai kirurgiseen sterilisaatioon saadakseen vahvistettua juridisen sukupuolensa vastaamaan omaa sukupuoltaan.\nMolemmat ovat räikeitä ihmisoikeusloukkauksia. Intersukupuolisten vauvojen leikkaaminen ilman terveydellisiä perusteita ja heidän omaa suostumustaan pitäisi olla laitonta, kuten kaikkien muidenkin täysin kosmeettisten leikkausten tekeminen – myös ympärileikkausten – ilman henkilön omaa suostumusta.\nNykyinen translaki pitäisi hyllyttää kokonaan ja sen tilalla pitäisi olla laki sukupuolen juridisesta vahvistamisesta, jonka mukaisesti sukupuolen saisi vahvistaa toiseksi omalla ilmoituksellaan.\nPidemmän tähtäimen tavoite on kuitenkin, ettei juridista sukupuolta, eli sukupuolitettuja henkilötunnuksia, olisi lainkaan. Ainoa syy, miksi ne nykyisessä systeemissä ovat tarpeelliset on se, että ihmiset ovat lain edessä juridisen sukupuolen perusteella eriarvoisia. Nyt voimasta poistuva avioliittolaki teki avioliiton mahdolliseksi vain kahdelle ihmiselle, joiden juridinen sukupuoli on eri. Tämän poistuttua ja muuttuessa tasa-arvoiseksi, juridinen sukupuoli ei enää ole avioliiton kannalta tarpeellinen tieto.\nToinen ongelmakohta on asevelvollisuus, joka koskee vain niitä, jotka ovat juridiselta sukupuoleltaan miehiä. Asevelvollisuus tulee tottakai poistaa tasa-arvoa ja valinnanvapautta loukkaavana.\nMikään määrä cisseksismiä ei kuitenkaan ole ”tarpeeksi vähän” paitsi ei yhtään. Työtä on paljon tehtävänä. Erityisen tärkeää on puuttua koulutuksessa ilmeneviin valheisiin ja sensuuriin sen kaikilla tasoilla, erityisesti peruskoulutasolla ja varhaiskasvatuksessa, sekä mediassa käytettyyn kieleen.\nMitä sinulle tarkoittaa intersektionaalisuus?\nSe tarkoittaa mulle, että tunnistan ja tunnustan, että on monenlaista eriarvoisuutta ja sortoa, ja vain tunnistamalla ne kaikki ja niiden mahdolliset kytkökset toisiinsa, voin saada realistisen kokonaiskuvan yhteiskunnan valtahierarkioista. Niiden täydellinen tunnistaminen ei ole välttämättä edes mahdollista, mutta siihen tulee silti aina pyrkiä.\nOlen tosin oppinut hiljattain, että mun ei pitäisi käyttää termiä intersektionaalisuus, joka onkin itseasiassa nimenomaan mustiin naisiin kohdistuvan rasismin ja seksismin kytköstä kuvaava termi. Sen sijaan olen nyt omaksunut vastineen radikaalin inklusiivinen feminismi.\nSyrjinnän vastaisuus on riittämätön tavoite. Mun tavoite on tehdä loppu rakenteelliselle sorrolle sen kaikissa muodoissa. Ja sen kannalta kyllä, pidän inklusiivisuutta ja sorron eri muotojen luomien nivoutumien ja kytkösten tunnistamista välttämättömänä.\nMilja Henttonen on helsinkiläistynyt, sydämeltään turkulainen Vihreiden nuorten pääsihteeri ja kauppatieteiden maisteri. Henttosen rakkaimpia harrastuksia on feminismistä blogaaminen, nettikeskustelut ja facepalmaus.\n14.12.2015 Pinkin glitterin radikaalius – Vastaisku seksismin kulttuurille\n14.12.2015 Maailma ilman hierarkioita


Viimeistä kertaa mökillä | Amerikkaa ymmärtämässä\n10900 Hanko, Suomi\nThis entry was posted in Muutto ulkomaille, Paljon kuvia and tagged blogi ulkomailla asumisesta, blogi ulkomaille muuttamisesta, haikeus, Hanko, jotain pysyvää, kaipaus, kesä, kesäloma, kesänvietto, Maria Annala, mökkeily, mökki, muutto ulkomaille, pysyvyys, rakas paikka, saari, saaristo, ulkomaille muuttaminen, ulkosuomalaisen blogi by Maria / Amerikkaa ymmärtämässä. Bookmark the permalink.\n4 thoughts on “Viimeistä kertaa mökillä”\nIrma Benarosch on 25.8.2015 00:35 said:\nMinullekin tulee näistä kuvista kivoja muistoja mieleen. Ihanat Suomen vedet!\nMaria / Amerikkaa ymmärtämässä on 25.8.2015 00:44 said:\nKiva kuulla, että kuvat herättivät lämpimiä tunteita! Ne ovat kaikki souturetkeltä, jonka tein mökkisaaremme ympäri.\nKaunista luontoa on joka puolella maailmaa, mutta ainakin minulle Suomen luonto tulee aina olemaan kaikkein rakkain, koska suomalaismaisemien katselemiseen liittyy niin paljon muistoja.\nTilda Korkeela on 25.8.2015 01:04 said:\nIhania maisemia! Nykyään (ehkä) voi tuudittautua ajatukseen, ettei Suomi tai rakkaat maisemat katoa meiltä minnekään, olimme siellä itse tai emme, mutta sota-ajan kirjoja lukiessa, esim. Elmgren-Heinosen Lotta-tyttö komennuksella, tajuaa, että rakkaat kesäpaikat ovat joiltain joskus kadonneet ikuisiksi ajoiksi. Ja tietysti rakkaat ihmiset, jotka tekevät paikan, voivat kadota myös ja heidän mukanaan maisemasta katoaa jotakin. Itselläni rakasta maisemaa katsoessa tulee nykyään mieleen väliin myös katoavaisuus, mutta se saa rakastamaan sitä sinä hetkenä vain enemmän :-)\nMaria / Amerikkaa ymmärtämässä on 25.8.2015 08:07 said:\nKiitos! Tuo on aivan totta. Nykyään luonnonkauniiden paikkojen katoavaisuus on toisenlaista kuin sota-aikaan, mutta esimerkiksi saasteet voivat tuhota rakkaan maiseman ja ilmastonmuutos tuoda mukanaan ilmiöitä, jotka muuttavat itselle tärkeän paikan peruuttamattomasti. Kaikkeen elolliseen liittyy väistämättä jonkinlainen katoavaisuus, mutta juuri se tekee elämästä niin ihmeellistä.


Vakuuttava voitto FC Kemistä - Futsal Mad Max\nVakuuttava voitto FC Kemistä\nMad Max juhli ottelun avausmaalia neljän sekunnin pelin jälkeen. (calahan.kuvat.fi)\nJustus Kunnas oli liian paha pideltävä FC kemin puolustukselle. (calahan.kuvat.fi)\nMad Max -puolustus töissä maalivahti Jan Holmin johdolla. (calahan.kuvat.fi)\nHienon Mad Max -viikonlopun kruunasi vakuuttava kotivoitto FC Kemistä lukemin 7-3 (3-1). Koiralauma otti Futsal-liigan ottelussa komennon heti alkusekunneista lähtien ja jätti kemiläiset vaille mahdollisuuksia.\nMad Max aloitti hienosti lauantaina Joutsassa, mutta sunnuntain startti hakee jo vertaistaan. Ottelua ehdittiin pelata vain neljä sekuntia, kun palloa kaivettiin jo maaliverkoista Justus Kunnaksen komean laukauksen jälkeen. Kotijoukkue hallitsi ottelua, mutta toista maalia jouduttiin odottelemaan kahdeksannelle minuutille saakka. Justus Kunnas esitteli jälleen kovaa laukaustaan ja pallo tällä kertaa FC Kemin maalin takanurkkaan. Jakson puolivälissä Riku Raikko siivosi oman laukauksensa karat maalin kattoon ja Mäxit jo kolmen maalin karkumatkalle. Koiralauman otteista paistoi peli-ilo ja pallo sekä miehet liikkuivat hienosti. Paikkoja lisämaaleihinkin oli tarjolla, mutta niin vain FC Kemi sai hieman toivoa, kun se kavensi avauspuolikkaan viimeisellä minuutilla Tuukka Pikkaraisen yllätettyä kotijoukkueen puolustuksen vanhan liiton target-hyökkäyksellään.\nVierasjoukkueen toiveet sarjapisteistä karisivat entisestään heti toisen jakson alkuun. Kim Lingman iski hienolla nostolla Mäxien neljännen maalin ja hetken kuluttua Mikko Matinaro lirutti pallonriistonsa jälkeen lukemiksi 5-1. Lukemat 6-1 ja samalla hattutemppunsa viimeisteli Justus Kunnas melko harvinaisella puskumaalilla. Ennen Kunnaksen neljättä henkilökohtaista maalia ehti Kemin Pikkarainen kaventaa. Samainen Pikkarainen täydensi oman hattutemppunsa kuutisen minuuttia ennen ottelun loppua. Loppuminuutit olivat enemmän tai vähemmän pelailua eikä ottelun voittajasta ollut epäselvyyttä.\nMad Max vahvisti asemiaan Futsal-Liigan keskikastissa, mutta vieläkin ilahduttavampaa oli koko joukkueen tekeminen. Asioita saatiin selkeästi realisoitua treeneistä pelikentälle, maalintekoon on löytynyt riittävää tehokkuutta ja puolustuspelikin toimii koko ajan paremmin.\n”Ihana kuuden pisteen viikonloppu. Saavutimme sen, mitä lähdimme hakemaankin. Oli iloista Mad Maxia ja jokainen teki duunia koko joukkueena molempiin suuntiin. Hienoa, että peli kulkee joukkueella ja itsellä – tästä on hyvä lähteä kohti Oulun reissua”, makusteli viikon tehopelaaja Justus Kunnas, joka iski viikon kahteen liigamatsiin ja yhteen cup-otteluun yhteensä kymmenen maalia.\n”Aika lailla sama tarina kuin eilisessä pelissä. Hyvä intensiteetti puolustuspelissä oli voiton avain eikä annettu Kemille mahdollisuuksia tänään. Viikonlopun matseissa näkyi meidän pelaamisessamme se työ, mitä olemme treeneissä tehneet. Parannamme koko ajan ja olemme aina vaan kilpailukykyisempiä ja vaikeampia vastustajia”, kehui tyytyväinen pelaajavalmentaja Alex joukkuettaan.\nSeuraava kuukausi pelataankin liigassa sitten vähän harvempaan tahtiin. Mad Max matkustaa vajaan parin viikon päästä lauantaina 24.11. Ouluun Futsal-Liigaan vuoden Ykkösen visiitiltä palanneiden Tervareiden vieraaksi. Sitä seuraava matsi pelataan vasta keskiviikkona 12.12. Liikuntahallissa paikallispelissä Akaan Leijona Futsalia vastaan.\nMad Max – FC Kemi 7-3 (3-1)\n0:04 Justus Kunnas (Alex) 1-0, 7:20 Justus Kunnas (Jesse Collin) 2-0, 10:05 Riku Raikko 3-0, 19:24 Tuukka Pikkarainen (Keijo Huusko) 3-1, 21:03 Kim Lingman (Justus Kunnas) 4-1, 22:58 Mikko Matinaro 5-1, 25:48 Justus Kunnas (Veeti Lahtinen) 6-1, 28:55 Tuukka Pikkarainen (Vesa Lilja) 6-2, 30:40 Justus Kunnas (Mikko Heritty) 7-2, 33:59 Tuukka Pikkarainen 7-3.


Varapuheenjohtaja ja opintopolitiikkavastaava - Alive - Be heard. Be Alive.\nI read this article and found it very interesting, thought it might be something for you. The article is called Varapuheenjohtaja ja opintopolitiikkavastaava and is located at https://alive.ltky.fi/2018/09/25/varapuheenjohtaja-ja-opintopolitiikkavastaava/.\nKun ystäväni puhuvat tosi-tv-ohjelmista, minä puhun heille takaisin yliopiston rahoitusmallista. Kaikki tuntuvat kertovan omasta mielestään hirveän mielenkiintoisista asioista silmät leiskuen. Ymmärrämme ehkä noin yhtä paljon nykyisin toisiamme. LTKY vei pikkusormen kautta koko Pian. Tässä artikkelissa yritän kertoa, miten olen tähän päätynyt ja mitä hallituksen varapuheenjohtajan ja opintopolitiikkavastaan pestiin kuuluu.\n”En olis uskonut lukuvuoden alussa, että Pia on LTKY:ssä”, eräs ystäväni totesi minulle alkuvuodesta. LTKY tuli elämääni pikkuhiljaa, mutta nopeasti.\nSyksyllä kandin kirjoittamisen ohella oli huomattavasti ylimääräistä aikaa, joten päätin lähteä ehdolle edustajistovaaleihin. Äänisaalis riitti varsinaiseen paikkaan, joten oli otettava selvää, mitä ihmettä tämä mystinen LTKY oikeasti tekee.\nOlen ollut lukiossa aktiivisesti mukana oman lukioni opiskelijakunnassa, ja nyt yliopistoaikanani seurannut tarkasti, mitä opiskelijoiden asioille valtakunnallisesti ja paikallisesti tapahtuu. Kävimme oman vaaliliittoni NEON:n kanssa LTKY:n organisaatiorakennetta läpi, jolloin ajatus kirkastui. Hallitus on se paikka, missä pääsee eniten vaikuttamaan opiskelijoiden asiaan. Sinne oli siis päästävä.\nMitä tarkoittaa olla ylioppilaskunnan hallituksen varapuheenjohtaja ja opintopoliittinen vastaava?\nVarapuheenjohtajan tehtävissä tuen puheenjohtaja-Sibeä hänen töissään ja juoksen tapaamisissa hänen kanssaan. Siben toimenkuvasta voi lukea täältä.\nToinen asia, joka erottaa minut ”normaalista” hallituslaisesta on edunvalvontasektorista vastaaminen. Tähän kuuluu Miika Laurikaisen ja Arttu Kaukisen (Ake) kaitsemista ja tukemista riippuen kumpaa he tilanteesta vaatien tarvitsevat. Miika ja Ake ovat hoitaneet tehtävänsä tänä vuonna itsenäisesti oikein mainiosti, joten hirveästi ei ole tarvinnut päätä vaivata heidän vuokseen.\nYlioppilaskunnassamme edunvalvonta on jaettu kolmeen osaan; opintopolitiikkaan, korkeakoulupolitiikkaan ja sosiaalipolitiikkaan. Ensimmäinen näistä vastaa meidän koulun sisäisistä asioista, toinen kansallisista liikkeistä yliopistokentällä ja kolmas asumisesta, vaaleista ja muusta opintojen ulkopuolisista asioista. Omalla vastuullani on ensimmäinen näistä, mutta teen paljon yhteistyötä korkekoulupolittikasta vastaavan Aken kanssa. Eli lähes mikään asia ei ole vain minun vastuullani.\nOpintopolitiikkaan kuuluu huolehtia, että meidän yliopistossamme opiskelu on laadukasta ja sujuvaa. Myös yliopiston yllätykset LTKY:n linjapaperia vastaan, pyritän pysäyttämään tehokkaasti. Tapaan siis erinäisiä henkilöitä säännöllisesti ja kerron, mitä on opiskelijoiden mielenpäällä. Hallinnon opiskelijaedustajista (HallOpEd) huolehtiminen on toinen päävastuualueeni. Tästä syksystä lähtien vastuullani on ollut myös musta- ja harmaalista.\nHallitus tekee paljon yhteistyötä, joten olen päässyt myös kurkkaamaan esimerkiksi tapahtuminen tekemisen sisältöön ja reissaamaan ympäri Suomen. Vuoden mielettömyys kiteytyy ihmisiin, joiden kanssa olen saanut olla mukana tekemässä näitä asioita. Hallituksesta on muodostunut pieni yhteisö, jossa kinastellaan ja nauretaan vedet silmissä vuorotellen. Hallitusyhteisön lisäksi tuntee kuulevansa isompiin yhteisöihin, jotka muodostuvat muista ylioppilaskunnista ja teekkariyhteisöistä pääsääntöisesti. On ollut kunnia olla mukana näissä kaikissa, vaikkei omassa lakissani ole edes tupsua.\nIkimuistoisin hetki tästä vuodesta liittyy juurikin ihmisiin ja huumoriin. Olimme hallituksen kanssa Oulussa matkalla ja meidän minibussissa ei toiminut lämmitys. Sisälämpötila tippui auton takaosassa miinuksen puolelle ja lattialta löytynyt viinapullo oli kuuranpeitossa, mutta auton edessä pärjäsi auringon paistaessa t-paidassa. Kääriydyimme auton takaosassa kaikkiin mahdollisiin takkeihin, joita oli saatavilla ja nauroimme tilanteelle jo silloin. Selvisimme kuolettavasta kohmeesta huumorin voimin. Oulun kylmyys on edelleen läsnä puheissamme ja huumorissamme.\nVuoden aikana on oppinut ottamaan asiat asioina. Tilanteissa ei yleensä ole mitään henkilökohtaista vaan asiat riitelevät keskenään. Myös itsevarmuuteni on kehittynyt huomattavasti vuoden aikaa. On helpompi uskoa itseensä, kun on taustalla ajatus ja yhteisö, joihin voi itse luottaa.\nOlen myös oppinut valmistautumaan eri tilanteisiin tämän vuoden aikana. Kun lähtee kertomaan yliopiston johdolle, miksi jonkin asian täytyy olla toisin kuin mitä he ajattelevat, joutuu valmistumaan argumentointiin aivan eri tavalla kuin kursseilla.\nMeillä ylioppilaskunnan hallitukseen päätyneillä on usein enemmän tai vähemmän kiltahistoriaa takanaan. Älä kuitenkaan pelkää hakea, vaikkei sitä olisi. Kiinnostus asioita kohtaan riittää ja LTKY:ssä joutuu kuitenkin oppimaan lähes täysin ruohonjuuritasolta.\nTekee sen, mitä muut ei kehtaa.\nSyyslukukausi 2020 on alkamassa…\nprevious post: Hallituksen Puheenjohtaja\nnext post: Liikunta- ja hyvinvointivastaava


Lisää pastelleja – trendianalyytikko Nina Bruun leikkii hennoilla sävyvivahteilla marraskuussa - Tikkurila\nTanskalainen palkittu trendianalyytikko Nina Bruunin marraskuun värikollaasi luottaa rauhoittaviin, pehmeisiin sävyihin. Visuaalisia raportteja varten Bruun etsii kuukausittain mielenkiintoisia pintoja sekä kerää pinnoista Tikkurilan värimittarilla tarkat värikoodit.\nColor Journal No 9: Pastellit\n”Tämän kuukauden Color Journal keskittyy maitomaisiin pastellisävyihin. Käytä näitä pehmeitä sävyjä, jos vahvat värit tuntuvat kotonasi liialliselta. Tämä hento väripaletti antaa modernimman, klassisemman tyylin kotiisi kuin aiemmat, enemmän popkulttuurin vaikutteista tulleet pastellikokoelmat. Luonnonmateriaalien, kuten marmorin ja kivipintojen, avulla voit helposti tuoda pastellisävyjä sisustukseesi, koska niistä löytyy harmonisia sävyvivahteita. Näihin pastellisävyihin on myös helppo yhdistää muita neutraaleja yleisvärejä. Lisää tyyliin vivahteikkuutta vihreällä päärynäisellä sävyllä, jotta lopputuloksesta tulee leikkisämpi.\nTikkurila värikoodit: Y319, H303, Y415, Y335 and F444\nBeckersin värikoodit: Norrtälje 1618, Kantarell 026, Alingsås 1620, Romans 655 and Karlskrona 1680\nAiemmin Muuton designjohtajana työskennelleen Bruunin värikollaasit tullaan julkaisemaan analyytikon omassa Instagramissa @nina_bruun #tikkurilacolorjournal -hastagilla. Vuoden lopuksi väripoiminnoista koostetaan koko vuoden kattava trendiyhteenveto.\ndesign trendi Sisustus Tikkurila väri Pintakäsittely maali ammattilainen vesiohenteinen värikartta sävy Tikkurila Color Journal


Tekstarit: Nyt olisi aika rehellisesti kertoa kotkalaisille, kuinka paljon outlet-keskuksen suunnittelu maksoi - Kymen Sanomat\nTekstarit: Nyt olisi aika rehellisest...\nSuomella ei ole ollut siirtomaita, joten väestö on pysynyt suomalaisena. Sen luonnollisena seurauksena olemme Euroopan "rasistisin" maa. Etenkin, kun se on helpoin selitys sopeutumattomuudelle.\nNyt on julkinen puoli kyykännyt kunnolla. Yritin saada hoitajalle aikaa injektiota varten eikä edes soittoaikoja vapaana? Länsi-Kotkan arvaamo kiinni eikä Karhulassa toimi mikään, kuten tavallista. Eikä tuo terveyskioski pistä lääkeaineita! On nimittäin mallillaan homma. Alemmas ei pääse!\nNiittykasveista. Lupiini kukkii aikaisin, kun viikatteita vasta hiotaan. Voimme edes sitä ihailla tien vieressä. Kedonkukat kukkii myöhemmin. Monet niittynätkelmät, kissankellot ym. niitetään juuri kun aloittavat kukintansa.\nHannu Helineva kirjoitti 8.7. hyvin MP-"harrastelijoiden" suojelusta, joiden nimiä ei paljasteta rikoksien pöytäkirjoissakaan. Tässä on selvästi tehty diili poliisihallinnon kanssa. Voi arvailla syitä, ehkä siinä "suojellaan" itse poliisihallintoa, ettei ilmene lisää Aarnio-tapauksia. Poliisin perustelut asiassa on kuitenkin hanurista.\nPäivi Ala-Krekola, olen kanssasi aivan samaa mieltä. Ja niin ovat myös asiantuntijat. On järkyttävää katsoa suuria alueita vallanneita "lupiinipeltoja". Näkisipä pellon pientareella vielä joskus jo ennen lupiinien leviämistä hävinneen ruiskaunokin.\nMerituulen- ja Mussalontielle ei näy kuin pusikoita, missä vesi? Merikaupunki Kotka\nSuomessa 10 000 lasta etsii kotia, mutta hallitus haalii Afrikasta ja Aasiasta lisää, vaikka omat asiammekaan eivät ole kunnossa.\nCursor haluaa tehostaa kotimaan matkailua Travel Near Get Far -kampanjalla. Jos kohderyhmä olemme me suomalaiset, mitä lisäarvoa englannin käyttö tuo? Miksei kampanja voisi olla esim. Matkusta lähellä kauas? Suomenkielinen\nHistorialliselta taustaltaan osittain haminalainen Kymen Sanomat ei Sää-sivunsa Kotimaa-osiossa tunne Haminan kaupunkia. Ihmeellistä ja huonoa palvelua haminalaisille.\nHyvä kirjoitus Ahoselta, KySa 9.7. Se juuri näin. ItLtk\nHaminan lippujen arvostelu on oikein. Kotka voisi tasapainottaa tätä revanssihenkistä sotapolitiikkaa muuttamalla Hyväntuulentien maamme pelastajan mukaan punalipuin varustetuksi Lenin-prospektiksi.\nNasse: hajut tulevat Peabin asfalttiasemalta. Heidän mukaan ei ole terveydelle haitallista (KySa 2.7.). Silmiä kuitenkin kirvelee.\nNyt olisi aika rehellisesti kertoa kotkalaisille, kuinka paljon outlet-keskuksen suunnittelu maksoi. Mukaan lukien virkamiesten ja luottamushenkilöiden palkat ja korvaukset. Veronmaksaja\nSolmuja voi tehdä moneen materiaaliin erilaisissa yhteyksissä, juovuksissa jopa vesillä. Arabit keksivät matematiikkaan kätevän nollapaikan, joten jätetään si-järjestelmän ulkopuoliset yksiköt edelleen neljällä raajalla eteneville. I.L.\nKirjanpainaja on siitä kiva hyönteinen, että se ainoastaan osoittaa, missä olisi jo aikoja sitten ollut syytä aloittaa uusi satokausi.


pientä puhetta: huhtikuuta 2013\nSiitä on nyt suunnilleen vuoden päivät, kun ratsuväki (=supervalmentaja Mia) karautti tallinpihaan pelastamaan tätiä pahasta pulasta. Monien muiden ongelmien ohella hyvin nopeasti kävi ilmeiseksi, että yksi este täysipainoiselle harjoittelulle oli surkea kunto.\nNiin kuin moni muukin asia, on myös kunto kohentunut vuoden aikana, mutta samaa tahtia on kasvanut myös vaatimustaso – lopputulema on se, että jokaisella tunnilla meinaa loppuu kunto kesken, sekä minulta että Durandolta. Tilannetta ei varmasti ole parantanut pyrkimykseni onnistuneisiin ratsastuskertoihin, mikä on tarkoittanut käytännössä noin 15–20 minuutin ratsastuksia. No päätin viime viikolla, että on ryhtiliikkeen aika!\nMutta voi hyvänen aika, miten vaikea on Ratsastaa itsekseen! Sykemittari on tämänkin sluibailun todentamisessa aika armoton kaveri:\nsykealue 3 (korkein) – 13:23\nsykealue 2 – 18:30\nsykealue 3 – 0 min\nsykealue 2 – 3:26\nJa minä muka ihan tosissani yritin!!!\nNo nyt tuon herätyksen jälkeen olen tsempannut entistä enemmän ja eilistä itsenäiseltä ratsastukselta kirjautui reilut 13 minuuttia sykealueelle 2 ja 3-sykealueelle jopa 20 sekuntia :)\nEnkä nyt siis yritäkään väittää, että ratsastuksen kuuluisi aina olla sellaista, että syke nousee hurjaksi – sehän riippuu aina ratsukon tasosta, päivän kunnosta ja siitä, mitä harjoitellaan. Selvää kuitenkin on, että samalla hevosella näin suuret erot valmennustuntien ja itsekseen ratsastusten välillä kertovat karua kieltä siitä, että itsekseen tekeminen ei ole Ratsastamista nähnytkään, ei aina edes ratsastamista vaan ehkä pikemminkin jonkinlaista ratsastelua.\nHaastan siis itseni muokkaamaan sekä valmennustuntien että itsenäisten ratsastustuntien sykealuelukemia lähemmäs toisiaan. Valmennustuntien lukemat saisivat kunnon kohentamisen myötä mielellään vähän laskea ja itsenäisen ratsastuksen lukemat tsemppaamiseen ja keskittymisen myötä vähän kasvaa.\nLähettänyt Saija klo 12.55 6 kommenttia\nTunnisteet: kuntoilu, ratsastus, valmennus\nSe muuten vaikuttaa yllättävän paljon laukannoston onnistumiseen, että muistaako/osaako pitää sen ulko-ohjan kädessä vai rynniikö sen kätensä kanssa reiluun etukenoon ja siitä komeasti sään yli. Tämän päivän tunnilla Mia sai sanoa mulle aiheesta vähintään puolensataa kertaa, mutta kyllä sillä tulostakin syntyi; vasemman kierroksen ratsastaminen kaikkinensakin oli helpompaa ja laukannostotkin onnistuivat vähän paremmalla prosentilla. Ja kaikki tämä ilman hysteeristä lantion vääntelyä ja kääntelyä :)\nJoo, taitaa mennä mun touhu välillä vähän turhan analyyttiseksi ja pienten yksityiskohtien hinkkaamiseen. Tähän liittyen tulikin edelliseen postaukseen joltain anonyymiltä kommentoijalta ihan oivallinen kommentti, että välillä pitäisi vaan ratsastaa eikä miettiä liikaa. Totta sinällään, mutta tällaisessa tilanteessa, kun hevosella on selkeä vinous ja sen on vaikeaa liikkua vasempaan kierrokseen, ei asiaa ehkä parantaisi se, että laukattaisiin menemään aina vain oikeaa laukkaa, kierroksesta riippumatta? Sillä muuta en saisi aikaiseksi, jos vain antaisin mennä.\nKiitos muuten kaikille taas ihanista kommenteista ja superhyvistä venyttelyvinkeistä. Olen niitä lähes kaikkia jo kokeillut – osa tuntui ihan hyviltä ja osa ihan mahdottomilta toteuttaa (Sanna – miten ihmeessä pääsee kyykkyyn selkä seinää vasten jalkapohjat lattiassa??? En siis pääse lähellekään eli ymmärsinkö jotain väärin vai oonko vaan ihan järkky jäykkä?). Todella hyviä venyttelyohjeita oli Helin vinkkaamassa Mobilatin oppaassa. Näitä oon tehnyt nyt ahkerasti.\nTäytyy sanoa, että jos näitä vinousongelmia ei olisi, niin mulla olis varmaan ihan hirmuinen hehkutus meneillään – siinä määrin kivasti menee nyt muuten Durandon kanssa. Se on ihana sekä ratsastaessa että muuten touhutessa ja hoitaessa. Tai no, ratsastaessa se on just niin ihan kuin millaiseksi mä osaan sen ratsastaa ;)\nHurjan söpö tyyppi se mun heppa.\nHeräsin siihen, että jotain tavoitteitakin pitäisi miettiä. Nimittäin:\nLähettänyt Saija klo 21.21 4 kommenttia\nTunnisteet: durando, ratsastus, tavoitteet, valmennus, vasen laukka\nLähettänyt Saija klo 23.11 18 kommenttia


Nyt siitä on tasan vuosi.\nSiitä kun kuulin ensimmäistä kertaa elämässäni neljännen lapseni täydellisen rääkäisyn.\nMuistan miten täydellinen se oli, sellainen oikein äkäinen, vihainen, voimakas, kiukkuinen, pieni,täydellinen.\nSiitä on myös vuosi, kun sain ekaa kertaa elämässäni neljännen lapseni syliini. Tunnistin heti vauvan liikkeet, niin pienet, hennot ja möyrivät. Tunnistin samointein että nämä ovat ne liikkeet mitä sain mahassani tuntea monta kuukautta monia kertoja päivässä. Muistan miten mulla oli tapana ennen nukahtamistani silittää mahaa tietyllä tavalla. Joka kerta kun tein niin, tunsin tietynlaisen möyrimisen. Semmoisen vähän hidasliikkeisen venytyksen.\nNyt vuosi on kulunut, ja edelleen kun rupean nukkumaan silitän pientä rakasta sillä samalla tavalla ja edelleen se sama tuttu hidas venytyksen oloinen liike tapahtuu kun pieni kääntää kylkeä.\nJo neljännen kerran tunnen tämän haikeuden mikä tapahtuu silloin kun lapsi täyttää 1 vuotta. Se haikeus, joka on samalla helpotusta, iloa ja onnea mutta jotenkin niin....haikeaa..? Aina kun lapsi täyttää sen ensimmäisen maagisen 1 vuotta, on olo kun alkaisi elämässä jokin uusi aikakausi. Ehkä siksi onkin keksitty sanonta ”taaperoaika” :)\nMiten meidän vauvavuosi meni?\nSe meni todella hyvin.\nKun mietin kulunutta vauvavuotta niin mieleeni tulee alkutaival vastasyntyneen kanssa. En tiedä miksi, mutta tällä kertaa, neljännen lapsen kohdalla olin alkuun aivan totaallisen hukassa! Alussa mulla oli olo että en yksinkertaisesti vain tiedä mitä minun pitää tehdä ja miten. Tiesin kyllä miten vauvaa hoidetaan, mutta kuitenkin olin niin älyttömän hukassa. Ehkä siksi että tämä vauva on ollut alusta asti hyvin helppo vauva. Helppo siihen nähden mitä olin muistanut vauva ajan olevan. Tottakai muistikuvani olivat hiukan vääristyneet, enkä muistanut enää mitä kuuluu olla ja mitä ei, kun edellisen lapsen kohdalla vauvavuosi oli hyvin erityinen erityisineen tarpeineen ja leikkauksineen ja lääkäreineen. Ja siitä edellisistä vauvavuosista oli jo aikaa niin monia vuosia että muistikuvat kaikesta on hiukan hämärtyneet. En muistanut oikein miten vastasyntynyttä vauvaa hoidetaan, semmoista mikä syö ja nukkuu hyvin ja helposti.\nKoska raskauteni oli niin vaikea, myönnän kärsineeni raskauden jälkeen hetken jostain masennuksen tapaisesta. Jostain semmoisesta mikä tulee ihmiselle kun tilanne yhtäkkiä tasoittuu. Kun stressitasot alkaa päästä normaalitasolle ja tulee aika kun tottuneesta stressi tilanteesta muuttuu yhtäkkiä stressitön, normaali tila. Siihen kun lisätään synnytyksen jälkeiset hormoni muutokset ja kipu niin olo on sekava. Niin onnellinen, surullinen, iloinen, masentava, paras, epätodellinen. Semmoinen missä ei oikein osaa olla. koska on tottunut olemaan ahdistunut ja pelokas. Silloin on vaikeaa uskaltaa olla onnellinen ja luottaa elämään. Tämä vaihe minulta onneksi meni ohi, ja alkuajan hysteerisestä äidistä muuttui rennompi. Uskalsin olla onnellinen ja nauttia joka hetkestä. Uskalsin siis sitä ennenkin olla onnellinen, mutta jokin kammotila koputteli kokoaika takaraivossani. Se ehkä söi minua sisältä sen ihan ensimmäisen vauvakuukauden, olinhan ollut juuri monta kuukautta raskaana ja tilassa jossa pelkäsin joka ikinen hetki.\nKun tosiaan pääsin eroon siitä ajatusmöröstä joka oli mukanani kulkenut, osasin ottaa vauvavuodesta irti kaiken, aivan kaiken. Siitä tuli uskomattoman mahtava vuosi.\nKun Jade oli ihan pieni, hän nukkui paljon. Muistan miten ihmettelin hänen hyviä unenlahjojaan. Neuvolassakin monta kertaa kerroin huolestani, silloin neuvolan täti sanoi minulle että on olemassa ihan oikeasti myös vauvoja jotka tykkää ja osaa nukkua. Tälläinen vauva on meillä. Jade on nukkunut yönsä heräämättä syömään oikeastaan jo alusta asti. Muistan kuinka aikani herättelin häntä kolmen tunnin välein syömään. Yritin kaikin keinoin saada hänet syömään mutta ei, hän vaan halusi nukkua. Hörppi maitoa vähän ja jatkoi uniaan. Aikani kun olin jatkanut tätä herättelyrumbaa päätin myöntää itselleni että kyllä, hän haluaa nukkua hyvät ja pitkät yöunet. Jade on myös alusta asti nukkunut melkein kellontarkasti päiväunetkin.\nOlen erittäin onnellinen että olen saanut hoitaa vauvaa kotona kaiken tämän ajan. Saanut olla näkemässä kaiken uuden oppimisen ja ihan pienetkin jutut. Tämä on syventänyt minun ja Jaden suhteen niin läheiseksi että molemmat ymmärretään toisiamme jo melkein vaan katsomalla toisiamme päin. On ihanaa olla äiti.\nNoniin, ennen kun jaarittelen tosiaan monen tunnin juttua niin nyt mennään eteenpäin. Eli tänään 21.9.2016 klo 10.00 täytti meidän pieni 1 vuotta!!!! Hurjasti onnea rakkaalle pienelle!\nMillainen meidän 1 vuotias on?\nJade on siitä höpsö tyttö että hän tosiaan on pitänyt ihan alusta asti melko tarkankin oloista päivärytmiä yllä ihan itse.\nJade menee nukkumaan iltaisin 19.30 ja herää aamulla suunnilleen 7 aikoihin.Nukkumaan menot on helppoja, ensin sylissä maitoa ja sitten sänkyyn pusujen kera.\nJade syö edelleen maitonsa tuttipullosta. Tuttipullosta hän oppi juomaan itse ilman apua suunnilleen kaksi viikkoa sitten.\nJade on todella vilkas tapaus. Niin vilkas että hän ei jaksa oikein kuluttaa aikaa kävelemisen tai seisomisen tai etes konttaamisen opetteluun. Ryömimällä kun pääsee niin älyttömän nopeasti ja näppärästi niin mitä sitä nyt turhaan hidastamaan vauhtia kun lattiantasollakin on niin älyttömän paljon tutkittavaa. Kyljellään on kiva poseerata kaikille ja kaikenmaailman lattiatason temput on oikein mukavia.\nJade oppi myös ihan pari viikkoa sitten nousemaan istumaan itse. Koska tanssiminen on paljon kivempaa istuen kun mahalleen lattialla. Tyttö rakastaa musiikkia kaikin tavoin ja erityisesti tanssimista. Jos ei kuulu musiikkia niin tanssia voi hyvin esimerkiksi mikron piippauksien aikana, herätyskellojen soidessa, kanin juomisen aikana kuuluvan juomapullon kolinan aikana. Ja ihan minkä tahansa rytmikkään äänen aikana. Tanssia voi oikeastaan jopa silloinkin kun äiti tai isi yskii.\nJaden lempipuuhat tanssimisen, nukkumisen ja syömisen jälkeen ehdottomasti on mm, muskari. Se on paras juttu nyt. Ne kaikki soittimet mitä siellä hetken saa hypistellä laulun ja tanssin lomassa on ehdottomasti parasta. Jade tykkää erityisesti myös kiikkumisesta, autoista, sisarusten little petshopeista ja suihkussa olemisesta.\nPelottavia asioita on eläimet. Oikeat eläimet. Kaikki karvanen mikä liikkuu on niin outoa että se jännittää kovin. Meidän oma kani ei kuitenkaan pelota, sitä ei lasketa lemmiksi, koska Se on vaan kiva karvapallero joka rallia vetäessään lennättää häkistä heinän mukana kivoja pikku papanoita joita on kivaa yrittää salaa noukkia kun äiti katsoo muualle. Myös suolakurkut, ne on pelottavia. Tosi pelottavia!!\nJade tykkää ruuasta paljon. Hän on kovin innokas maistamaan erillaisia ruokia. Jade on aina myös syönyt todella hyvin. Nyt on vaan ruennut pientä nirsoilua olemaan ilmassa. Lempiruokia on ehdottomasti kaikki rieskat, kastikkeet, dipit, tomaatti, leivät, porkkana ja lihapullat. Ruoka-ajatkin on melko tarkat. Jade yleensä syö aamulla herätessään pullollisen maitoa, 9 aikaan aamupalan, 12 aikaan lounasta, 14.30 välipalaa, 17.00 päivällistä ja 19.00 iltapalan. Ruoka-aikojen välissä hörpitään vähän maitoa touhuamisen lomassa.\nPäiväunia nukutaan edelleen kaksi kertaa päivässä. Nykysin toiset päiväunet on lyhentyneet aika reilusti joten yhtiin päiväuniin siirtyminen ei ole enää kaukana.\nJade osaa myös sanoa äiti, isi, leipää, maitoa, auto, loppu, hyvää, nenä ja tätä. Sanat sanotaan harvoin. Äänessä kyllä ollaan melkeinpä kokoaika ja omalla kielellä selitellään ja asiaa on paljon. Kuitenkin silloin kun äiti tai isi ei ymmärrä niin tarkan määrätietoisen katseen kera tulee oikein voimakkaasti ja selvästi ”MAITTOO” tai mikä nyt asia onkaan. Asia tulee selväksi varmasti. Pari kertaa kun sanoo vanhemmille oikein tiukasti ja kovaa asiansa niin alkaa tapahtua! Itseasiassa tänä aamuna tyttö yllätti äidin kun yhdessä mentiin hakemaan maitoa. Jade yritti ottaa tyhjän pullon ja sanoin että laitetaas lisää. Jade otti pullosta kiinni ja sanoi "loppu", vastasin hänelle että niin maito on loppu, ja siihen Jade tokaisi "maittoo loppu"!! voi rakas kun hän osaa olla suloinen\nJade on myös hyvin perustyytyväinen vauva. Usein kiukutaan, mutta harvoin itketään. Silloin kun itkettää niin lohdutus tepsii nopeasti. Jade on sisaruskatraan nuorimmaisena oppinut jo pienestä pitäen pitämään omaa puoltansa. Jos joku sisaruksista ottaa tavaran kädestä tai ei anna haluttua lelua, niin se käy kyllä selväksi kaikille kovaäänisellä raivoamisella ja vauvakielellä noitumisella. Sisarukset on tietenkin ihan parasta, niiden perässä Jade ryömii joka paikkaan ja aina kun pääsee lähelle niin halii kovasti. Välillä tietenkin pitää kokeilla lätkäistä, mutta sitten halitaan taas.\nTätä listaa voisin jatkaa vaikka kuinka pitkään! Mutta nyt on aika mennä jatkamaan touhuja. Tänään me juhlitaan ihan pikkuisen tekemällä Jaden lempi asioita, ulkoilemalla, tanssimalla, leikkimällä syömällä vähän herkkuja ja avaamalla pienen syntymäpäivä paketin. Myös kynttilän puhallusta harjoitellaan pienen kakun päältä ja illalla käydään pitkän kaavan kautta saunassa. Isommat juhlat vieraille meillä onkin sitten viikonloppuna joten illalla suunnitellaan myös niitäkin <3 vähän vaan jännittää kun 1vuotis neuvola on jo huomenna ja silloin Jade saa rokotuksia, toivotaan että säästytään rokotuksien lämpöilyltä ja muilta semmoisilta.\ntaaperoarki, lapsiperhe, synttärit, kotiäitiys, kasvaminen, henkinen hyvinvointi


Betive casino: ota 1000 € bonus ja lue arvostelu ja pelaajien kokemuksia\nBetive casino: arvostelu, kokemuksia & uusimmat bonuskoodit!\nBetive on uuden aikakauden netticasino, jossa yhdistyy paras pohjoismaalainen osaaminen nettipelien tuottamisesta, tyylikäs ulkoasu ja henkeäsalpaava jännitys, sillä Betive tarjoaa vedonlyöntiä, casinopelejä, kolikkopelejä, livepelejä ja paljon muuta! Aseta kovat panokset Betive netticasinolle ja aloita pelaaminen jo tänään, sillä tämä huippusivusto tarjoaa käsittämättömän hyvät bonukset ja ilmaiskierrokset uusille pelaajille. Betive kuuluu aina parhaat casinot listan kärkisijoille. Lue lisää ja lunasta 100 % bonus tuhanteen euroon asti kauttamme, jonka Betive casino tarjoaa kaikille uusille pelaajille!\nBetiven suurin anti kelle tahansa pelaajalle on kuitenkin sen mehevä tervetuliaisbonusten paketti. Siihen nimittäin kuuluu 100 ilmaiskierrosta pelkästään sillä, että liityt casinon asiakkaaksi, heti talletuksen yhteydessä! Kierrokset voit pelata Starburst, Aloha! Cluster Pays, Pyramid: Quest for Immortality, Attraction ja Lights kolikkopeleissä NetEntiltä. Tähän päälle pelaajalle annetaan huikeasti vaihtoehtoja, sillä saat valita peräti 12:sta erilaisesta bonuksesta 4 omaan makuusi sopivaa bonusta, joten nyt on aika ottaa vihko ja laskuri esiin, jotta voit laskea itsellesi parhaat voitot! Alkutalletukseen saat peräti 100 % bonuksen 200 euroon asti. Katso tarkemmat tiedot netticasinon sivuilta ja aloita voitokas pelaaminen nyt klikkaamalla Betive bonus itsellesi!\nSinun ei tarvitse etsiä enää Betiven bonuskoodia, sillä me olemme valmistaneet sinulle voittojen tien valmiiksi. Sinun tarvitsee ainoastaan avata kauttamme Betive kasino ja varata itsellesi sen avulla eturivin paikka, joka takaa, että sinusta tulee hetkessä rikas. Ota kauttamme tämä paras kasinon bonuskoodi ja mene pelaamaan sydämesi kyllyydestä.\nBetiven upea pelivalikoima saattaa lyödä sinut ällikällä, joten turvallisin tapa aloittaa mieluisa pelaaminen on kuluttaa avokätiset Betive ilmaiskierrokset! Saat ilmaiskierroksia jopa 180 ja nuo ilmaiskierrokset voi pelata suosittuihin Starburst, Aloha, Pyramid, Attraction ja Lights slotteihin, joista jokainen vuorollaan sykähdyttää sinua tuottamalla komeat voitot. Spinnejä annetaan alkuun 10 kierroksen satseissa, jottet mene itse aivan ylikierroksille!\nBetive casino kolikkopelit\nBetiven pelitarjonta ei jätä mitään arvailun varaan, sillä pelaaja näkee heti ensi silmäyksellä, että mukaan on otettu tärkeimmät pelintekijät, jotka ovat suosituimpia Pohjolan vilkkailla pelimarkkinoilla. Suomalaiset rakastavat pelaamista ja netticasinoilla pelaamisesta on tullut erittäin suosittua. Myös Betive Suomi on erikoistunut peleihin, joita suomalaiset pelaavat intohimoisen kiivaasti, nimittäin kolikkopeleihin. Nämä eivät olekaan mitä tahansa kolikkopelejä, vaan videopelimäisiä slotteja, jotka ovat täynnä uskomattomia animaatioita, upeita grafiikkoja ja äänitehosteita, sekä kaikista tärkeimpänä; online pelit tarjoavat upeat mahdollisuudet voittaa monipuolisilla erikoisominaisuuksillaan. Oletko vielä pelannut kolikkopelejä? Suosittelemme sinua kokeilemaan niitä Betivellä, sillä kyseessä on täysin eri pelien kategoria, kuin kauppojen eteisten kolikkorohmut. Näistä peleistä voit voittaa jopa kymmeniä tuhansia euroja ja progressiivista jopa miljoonia euroja!\nPelitalo, joka nousee Betivellä suurimpaan rooliin, on ruotsalainen NetEnt, jonka kaikki mobiilipelaajat tuntevat. Tämän pelijättiläisen mobiilipelien tuotanto vastaa puolia Betiven suosituimmista peleistä, joten kyseessä ei ole mikään tulitikkutehdas. Vaikka NetEnt on ehtinyt olla toiminnassa yli 20 vuotta, se pysyy edelleen kehityksen kärjessä ja tuottaa aivan uskomattomia kolikkopelejä, kuten Gonzo’s Quest ja Guns N’ Roses. Omiin suosikkeihimme kuuluu myös Theme Park, joka tarjoaa loputtomasti pelattavaa ja Spiñata Grande maustaa väkevästi mitä tahansa pelisessiota. Jos haluat kauhua, NetEntin Aliens on uskomaton käännös legendaarisesta scifi sarjasta. Microgamingin mobiilipeleistä suosituimpia ovat Ariana, jossa sukellat meren syvyyksiin ja ikivihreä Immortal Romance, jossa pääset mukaan vampyyrien rakkaustarinaan. Uusi Karaoke Party on myös hauska kasino kolikkopeli kun valmistaudut lähtemään ulos perjantaina! Näiden lisäksi Betive tarjoaa iSoftbetin, Quickspinin, Thunderkickin ja ELK Studiosin pelejä, mutta myös NextGenin nostalgiset klassikot. Näin ollen pelattava ei koskaan lopu kesken! Tarjontaan kuuluu tietenkin perinteisetkin kasinopelit, kuten ruletti ja blackjack, joten Betive casinolla on jokaiselle jotakin.\nBetiven pelitarjonta on mahtava myös jättipottien osalta, sillä näistä peleistä himotuimpia ovat Rambo, Arabian Nights, Mega Moolah ja Mega Fortune. Näiden klassikkojen ohella valikoimista löytyy myös Mega Joker, Jackpot6000, Hall of Gods, Treasure Nile ja Tiki Wonders muiden Wonders pelien ohella. Jos haaveissasi on voittaa satojen tuhansien eurojen tai peräti miljoonien arvoinen potti, silloin Betive palvelee sinua tässä tarpeessa 30 erilaisen pelin voimin. Sovellusta sinun ei tarvitse koskaan ladata, sillä Betive toimii suoraan puhelimessa ja tabletissa.\nBetive on erittäin kiinnostava pelipaikka, sillä parhaiden kasinopelien lisäksi pelaajalle on tarjolla laaja valikoima vedonlyöntikohteita ja live casinolla pääset pelaamaan oikeisiin pelipöytiin parhaita legendaarisia pöytä- ja korttipelejä hemaisevan kauniiden pelinhoitajien kanssa. Pääset pelaamaan rulettia, blackjackia ja muita suosikkeja Evolution Gamingin ja NetEntin livepelien parissa. Tämä kaikki onnistuu myös iPhonella ja Androidilla.\nBetiven kiehtova maailma on tarjolla myös rohkeille Android pelaajille, jotka eivät pelkää isoja riskejä ja haluavat elää päivittäin mukaansatempaavissa seikkailuissa. Jos sinulla on tällaista seikkailumieltä, niin suosittelen sinuakin aloittamaan mobiilipelien ja vedonlyönnin pelaamisen Betiven kautta, sillä Betiven ohjelma toimii moitteetta myös laitteessasi.\nKoska Betiven taustalla on tunnettu Bethard emoyhtiö, pelaaja tietää olevansa turvallisella ja vakaalla sivustolla. Pohjoismaisella sivustolla on kaikki osa-alueet hyvin paketissa, sillä rahansiirrot on toteutettu ammattimaisesti ja tarjolla on useita erilaisia vaihtoehtoja talletusten ja nostojen tekemiseen. Trustly on helppo ja nopea tapa siirtää rahaa suoraan nettipankistasi turvallisesti pelikassaasi. Sen ohella voit tehdä talletuksen myös perinteistä Visa tai MasterCard pankkikorttia käyttäen. Tästä kuitenkin peritään palvelumaksu, joten on edullisempaa käyttää Skrill tai Neteller e-lompakkoa, jonka avulla sekä talletukset, että kotiutukset ovat ennätysnopeita, mutta myös erittäin edullisia ja usein jopa ilmaisia. Jos haluat maksaa prepaid-kortilla, se onnistuu Paysafecardia käyttäen.\nBetive asiakaspalvelu vastaa kaikkiin kysymyksiisi taitavasti suomeksi ja auttaa sinua kaikissa kysymyksissä, mitä sinulla voi olla pelaamiseen liittyen. Asiakaspalveluun saa helpoiten yhteyden chatin välityksellä, mutta voit halutessasi viestiä myös sähköpostin välityksellä tai puhua puhelimessa, jotta asiat selviävät nopeasti. Kiitettävää sivustolla on myös se, että kaikki olennainen tieto on kirjoitettu selvästi suomeksi, joten löydät suoraan sivustolta vastauksen useimpiin kysymyksiin. Pelaa nyt ja tee minimitalletus, joka on vain 10 euroa! Talleta toki, enemmän, jotta saat täyden 1000 euroa bonusta!\nBetive casino ohjelmisto\nSivusto on rakennettu modernisti ja pelien valikoima on todella kattava, siksi Betivellä on suorastaan nautinto pelata. Betive on avattu vuonna 2015 ja muutamassa vuodessa laadukas sivusto on kerännyt suuren kannatuksen netin kovilla pelimarkkinoilla, joka on selvä osoitus laadusta ja panostuksesta pelaajien viihtyvyyteen. Betive on tunnetun peliyhtiön pyörittämä pelisivusto, joka toimii suomen lisäksi ruotsiksi, norjaksi, englanniksi ja saksaksi, joten näistä valikoimista on helppo päätellä, että tarjonta keskittyy erityisesti pohjoismaisille markkinoille. Suomalainen pelaaja voi olla mielissään myös siitä, että pelisivusto tarjoaa kaiken tärkeän bonus sääntöihin ja ehtoihin liittyvän tiedon puhtaasti suomeksi, joka tekee pelaamisesta helppoa ja tarjoaa vastauksen pelaajien yleisimpiin kysymyksiin. Pelisivuston lisensointi on tehty Maltalle ja Curacaoon ja pelien tarjonta nousee helposti yli 300 nimikkeen. Katsotaanpa, millaisia pelejä Betiven kirjastosta löytyy ja aloitetaan voittaminen mahtavilla bonuksilla!\nBetive casinolle on äärimmäisen tärkeää tarjota suomalaisille pelaajilleen turvallinen, mutta hauska pelialusta, jossa voi luottavaisin mielin pelata kasinopelejä suurella intohimolla ja antautua pelien vietäväksi kunnolla vailla huolia. Tällainen pelaaminen onnistuu, sillä Betive on 100 % turvallinen ja suojattu pelisivusto, jossa voit myös asettaa itsellesi järkevät rajat pelaamiseen, jotta takaat itsellesi hyviä Betive kokemuksia. Pidemmittä puheitta sinun on nyt syytä valita Betive, joten klikkaa alapuolista linkkiä, luo pelitili ja tee talletus, jotta alat vihdoin voittaa!\nBetiven lisäksi Suomessa toimii kymmeniä muitakin kasinoita, katso tästä muutama esimerkki laatusivustoista:\nSivuston osoite: www.betive.com\nLisenssi: Curacaon pelilisenssi, Maltan pelilisenssi, Ruotsin peliviranomaiset


Etäopiskelu PhD-ohjelmat Liikkeenjohtossa kentuckyssa Yhdysvalloissa\nLiity ilmaiseksi Etäopiskelu Tohtoriohjelma Liikkeenjohtossa kentuckyssa Yhdysvalloissa\nNäytä kaikki Etäopiskelu PhD-ohjelmat Liikkeenjohtossa kentuckyssa Yhdysvalloissa 2017\nPhD-tutkinto (tohtorin tutkinto, lyhenne filosofian tohtorista) on tutkinto, jonka yliopistot myöntävät akateemikoille, jotka täyttävät kaikki tarpeelliset pätevyysvaatimukset ja joita näin voidaan pitää oman alansa tohtoreina.Etäopetus on menetelmä tuottaa koulutuksen opiskelijoille, jotka eivät ole fyysisesti läsnä kampuksella. Useat tutkimukset ovat osoittaneet, että etäopiskelu ohjelmia voi olla yhtä tehokas ja tehokas kuin perinteiset luokkahuoneessa ohjelmia joskus jopa parempi!Yhdysvallat on edelleen maailman suosituin kohde kansainvälisille opiskelijoille. Yliopistoissa Yhdysvalloissa hallitsevat maailman rankingissa ja maa tarjoaa myös laajan valikoiman jännittäviä tutkimuksen paikoissa. State University järjestelmät ovat osittain rahoittavat valtion hallitukset, ja voi olla monia kampuksilla levinnyt ympäri valtio, satoja tuhansia opiskelijoita.Kentucky on saanut lempinimen "Bluegrass valtio" johdetut Ruohotyypistä yleinen täällä. Valtio on tunnettu ottaa useita peuroja ja kalkkunoita kanssa hevosurheilu osoittautumassa kannattava toimintaa samoin. Tunnetaan olevan sivuston koulutuksen uudistuksia viimeksi kuluneiden 20 vuoden aikana valtio on koti 8 suuria yliopistoja, 16 julkiset korkeakoulut ja lisäksi 30 yksityisiä.Pyydä lisätietoa Etäopiskelu Tohtorin tutkinnot Liikkeenjohtossa kentuckyssa Yhdysvalloissa 2017\n1 Tulosta Liikkeenjohto, Kentucky, KY, Etäopiskelu\nEtäopiskelu PhD-ohjelmat Liikkeenjohtossa kentuckyssa Yhdysvalloissa. Akateemisissa laitoksissa ympäri maata tarvitsee ihmisiä, jotka voivat ohjata ja johtaa niitä positiivisia uusiin suuntiin. Kanssa tohtori Leadership University on Cumberland'in, voit valmistaa yhdeksi näistä johtajien ja ottaa tänään toimielinten älykkäästi tulevaisuuteen.\nLink to and share "Etäopiskelu PhD-ohjelmat Liikkeenjohtossa kentuckyssa Yhdysvalloissa"


Missourin aselakien | Mont Blanc\nMissourin perussäännössä 571.070 (28.8.2007) sanotaan, että on laitonta, että rikos tai tuomittu epäpätevä henkilö omistaa minkä tahansa tuliaseen (mukaan lukien piilotettavat ampuma-aseet). Tämän lain rikkominen on D-luokan rikos. Tämä laki oli haasteen kohteena, jossa väkivallaton rikollinen väitti onnistuneesti, että laki on perustuslain vastainen, kun häntä sovellettiin. Laki ei onnistunut kokoamaan vaadittua tiukkaa valvontakoketta. Missourin korkein oikeus havaitsi kuitenkin lain olevan perustuslain mukainen.\nMissourin tarkistettujen perussääntöjen (RSMo) 571.030 §: n mukaan henkilö tekee piilotetun aseen kantamisesta vain rikoksen, jos hänellä on kuljettaa piilotettua asetta paikkaan, jossa piilotettua kantamista on rajoitettu lailla, eivätkä ne täytä yhtä 2-7 momentin poikkeuksista, joihin sisältyy voimassa olevan luvan tai hyväksynnän piilotettujen ampuma-aseiden kuljettamiseen. Ne, joilla on CCW-lupa, saavat sakkoja vain, jos he kieltäytyvät lähtemästä pyydettyään ja kun rauhanvastaava kutsutaan, ja luvan mahdollinen peruuttaminen, jos he tekevät niin toistuvasti.\nMissourin laki vapauttaa antiikki ampuma-aseet, sellaisina kuin ne on määritelty 18 USC: ssä Lain 921 §: ssä, jossa täsmennetään, että henkilö syyllistyy aseen laittomaan hallussapitoon, jos hän on tuomittu rikos, jolla on ampuma-ase.\nMissourin perussäännössä 571.121 (28.8.2007) sanotaan, että : (a) Sinun on pidettävä mukanasi lupaa, kun pidät piilotettua asetta, ja jos sinulla ei ole sitä mukanasi, se ei ole rikos, mutta sinulle voidaan määrätä 35 dollarin sakko; ja että (b) County sheriffit antavat valtion CCW-tunnuksen, joka kertoo, että voit kuljettaa piilotettuja.\nSyyskuussa 2014 Missourin lainsäätäjät hyväksyivät SB 656: n, joka antoi erikoiskoulutettujen koululaisten työntekijöille mahdollisuuden kuljettaa piilotettuja aseita kampuksilla. lupa kuljettaa aseita avoimesti kaupungeissa, joissa on kielletty ampuma aseiden kantamista. Ikä piilotettujen aseiden luvan saamiseksi laskettiin myös 21: stä 19: een. Missourista tuli kymmenes osavaltio, joka antoi lain aseistettujen koulun työntekijöiden käyttöön joukkotapahtumien jälkeen. Sandy Hookin peruskoulussa Newtownissa, Connec Tikut, vuonna 2012. Laki vetoitiin alun perin hallituksen jäsen Nixonin toimesta, mutta Missourin lainsäätäjä kumosi veto-oikeuden syyskuun veto-istunnon aikana.\nSyyskuussa 2016 hyväksyttiin toinen senaatin laki, joka oli sattumalta numeroitu SB 656, sallimalla luvan. piilotettu kantokyky 19-vuotiaille tai sitä vanhemmille, jotka saattavat laillisesti omistaa aseen. Myös kuvernööri Nixon vetosi tämän lakiesityksen 27. kesäkuuta 2016. Missourin lainsäätäjä kokoontui uudelleen veto-ohitusistuntoon 14. syyskuuta 2016, senaatti äänesti veto-oikeuden kumoamiseksi äänin 24 – 6 (vaaditaan 23) ja parlamentti kävi läpi pian sen jälkeen äänin 112–41 (vaaditaan 109). Laskun luvaton kuljettaminen tuli voimaan 1.1.2017.\nPiilotettu kantolupa vaaditaan valtion pääkaupungin kuljettamiseen, mutta sitä ei saa kuljettaa parlamentin ja senaatin kammion kerroksessa, galleriassa ja valiokuntien kokoushuoneet.\nRSMo: n 571.030 §: n mukaan pitkien aseiden piilotettuun kantamiseen ei ole rajoituksia eikä ladatun ampuma-aseen kuljettamista moottoriajoneuvossa. Missouri ei kiellä minkään tietyn aseen piilotettua kantamista. Missourissa ei ole ikärajaa piilottaa käsiase, pitkä ase tai mikä tahansa tappava ase.


Dutch Antilles Express - halvat lennot\nHalvat lennot lentoyhtiöllä Dutch Antilles Express, halvat lentoliput Helsingistä, Turusta, Tampereelta ja mistä tahansa kohteesta koko maailmaan.\nLentoliput Dutch Antilles Express\nBravofly toivottaa sinut tervetulleeksi verkon ainoalle täysin italialaiselle halpojen lentojen etsimiseen erikoistuneelle sivustolle. Jos haluat lentää yhtiöllä Dutch Antilles Express, olet jo melkein perillä täytä lomake ja valmistaudu lähtöön.\nJos et ole vielä tehnyt päätöstäsi, tsekkaa meidän sinulle valitsemamme Dutch Antilles Express-lentoja etsivien käyttäjiemme yleisimpiin hakuihin perustuvat lentotarjoukset.\nSinulle täydellisesti sopivan Dutch Antilles Express-lennon löytäminen on helppoa: täytä hakulomake ja käynnistä haku. Jos saat liikaa hakutuloksia lennollesi Dutch Antilles Express, älä vaivu epätoivoon; voit rajata hakuasi tarjoamillamme suodattimilla.\nParas Dutch Antilles Express Lennot


HE 178/2014 | EDILEX\nHE 178/2014 Hallituksen esitys eduskunnalle laiksi FLEGT-lupajärjestelmästä\n3.1 Julkistaloudelliset vaikutukset\n3.4 Muut vaikutukset\nLaittomat hakkuut vaikuttavat merkittävästi maailmanlaajuiseen metsäkatoon ja sitä kautta myös ilmastonmuutokseen ja biologisen monimuotoisuuden vähenemiseen. Ne heikentävät myös lakeja noudattavien toimijoiden kilpailukykyä sekä viejä- että tuojamaissa ja aiheuttavat valtioille huomattavia tulonmenetyksiä.\nEuroopan unioni on pitänyt laittomia hakkuita merkittävänä maailmanlaajuisena ongelmana ja on sen vuoksi viime vuosina ryhtynyt toimenpiteisiin vaikuttaakseen osaltaan ilmiön vähentämiseen. Laittomilla hakkuilla tarkoitetaan puun korjaamista, käsittelyä tai kauppaamista sen maan kansallisen lainsäädännön vastaisesti, jossa puunkorjuu tapahtuu. Laittomat hakkuut ovat monitahoinen ongelma, jolle on useita syitä. Lähtökohtana ovat puutavaran suuri kysyntä, metsä- ja muun hallinnon ja lainvalvonnan puutteet sekä korruptioon liittyvät ongelmat.\nLaittomien hakkuiden määrästä ja arvosta ei ole saatavissa täsmällisiä tietoja, koska toimintaa harjoitetaan salassa. Joissakin runsaiden metsävarojen maissa laittomasta puunkorjuusta saatava taloudellinen hyöty on synnyttänyt niin laajaa korruptiota, että se heikentää oikeusvaltioperiaatteen, demokraattisen hallinnon periaatteiden ja ihmisoikeuksien toteutumista. Varsinkin monissa kehitysmaissa laittomien hakkuiden määrä on yhtä suuri tai jopa huomattavasti suurempi kuin laillisten hakkuiden määrä.\nEuroopan unioni julkisti vuonna 2003 metsälainsäädännön soveltamisen valvontaa, metsähallintoa ja puukauppaa kolmansien maiden kanssa koskevan FLEGT-toimintasuunnitelman (KOM(2003) 251 lopullinen, Forest Law Enforcement, Governance and Trade). Suunnitelmassa määritellään erilaisia toimenpiteitä laittoman puunkorjuun ja puukaupan estämiseksi. Perusteena puunkorjuun määrittelemiseksi laittomaksi on sen maan kansallinen lainsäädäntö, jossa puutavara korjataan tai jossa sitä käsitellään tai kaupataan, mukaan lukien valtiota sitovat kansainväliset sopimukset. Keskeisenä keinona ovat kahdenväliset kumppanuussopimukset, joita Euroopan unioni pyrkii solmimaan puuntuottajamaiden kanssa. Sopimuksissa määritellään järjestelmät, joilla laillinen ja laiton puunkorjuu voidaan luotettavasti todentaa. Laittoman puunkorjuun estämisen ohella tavoitteena on, että sopimusten mukaisten järjestelmien käyttöönotto tukee yleisemminkin viranomaisten, julkisten laitosten, kansalaisyhteiskunnan ja yksityissektorin toiminnan kehittämistä kumppanimaissa.\nNeuvosto on antanut FLEGT-kumppanuussopimuksiin perustuvan lupajärjestelmän luomiseksi asetuksen (EY) N:o 2173/2005, jota selostetaan tarkemmin jäljempänä jaksossa 2. Asetuksessa edellytetään voimassaolevan FLEGT-luvan esittämistä silloin, kun kumppanimaasta tuodaan unionin alueelle asetuksessa tarkoitettua puutavaraa.\nToimintasuunnitelmaa toteuttaa myös Euroopan parlamentin ja neuvoston asetus (EU) N:o 995/2010 puutavaraa ja puutuotteita markkinoille saattavien toimijoiden velvollisuuksien vahvistamisesta. Asetuksessa säädetään velvoitteista toimijoille, jotka tuovat puutavaraa tai puutuotteita unionin markkinoille tai jotka saattavat unionin markkinoille täällä tuotettua puutavaraa. Toimijoiden on käytettävä asianmukaisen huolellisuuden vaatimukset täyttävää järjestelmää, jolla ne voivat varmistua siitä, että niiden toimitusketjuunsa hankkima puutavara ja puutuotteet ovat laillisia. Asetuksen mukaan näitä vaatimuksia ei sovelleta edellä mainitun FLEGT-luvan saaneeseen puutavaraan, vaan tällainen puutavara katsotaan laillisesti tuotetuksi suoraan luvan perusteella. Suomessa asetuksen toimeenpanemiseksi on annettu laki puutavaran ja puutuotteiden markkinoille saattamisesta (897/2013), joka tuli voimaan 1 päivänä tammikuuta 2014. Lain mukaan Maaseutuvirasto valvoo toimijoiden käyttämiä asianmukaisen huolellisuuden järjestelmiä ja määrää tarvittaessa toimijan korjaamaan järjestelmässä havaitut puutteet. Jollei puutteita korjata, Maaseutuvirasto voi määräajaksi kieltää toimijaa saattamasta markkinoille puutavaraa tai puutuotteita.\nVuoden 1973 CITES-yleissopimuksen (Convention on International Trade in Endangered Species of Wild Flora and Fauna) tarkoituksena on suojella luonnonvaraisia kasveja ja eläimiä valvomalla niillä käytävää kauppaa. CITES-sopimus on pantu täytäntöön Euroopan unionissa omalla CITES-lainsäädännöllä. CITES-sopimuksen täytäntöönpanoon liittyy neuvoston asetus (EY) N:o 338/97 luonnonvaraisten eläinten ja kasvien suojelusta niiden kauppaa sääntelemällä (jäljempänä CITES-asetus). Euroopan unionin CITES-lainsäädäntö rajoittaa sellaisen puutavaran tai siitä valmistetun puutuotteen tuontia, joka kuuluu CITES-yleissopimuksessa määriteltyihin uhanalaisiin lajeihin. Euroopan unionin CITES-lainsäädäntö koskee unionin rajat ylittävän kaupan lisäksi unionin sisäistä uhanalaisten lajien kauppaa. Kauppaa valvotaan pääasiassa eriasteisin tuonti- ja vientirajoituksin riippuen lajin uhanalaisuudesta ja siitä, kuinka paljon sen kannat kestävät käyttöä. Valvontaa toteutetaan tulliviranomaisille esitettävien lupien avulla, jotka viejämaiden ja EU-maiden ympäristöviranomaiset ovat myöntäneet. CITES-asetuksen 4 artiklan mukaan FLEGT-lupaa ei tarvita tuontiin kumppanuusmaasta, jos kyse on asetuksen liitteissä A, B ja C luetelluista lajeista valmistetuista puutuotteista. Suomessa CITES-asetuksen toimeenpanoon liittyviä säännöksiä on luonnonsuojelulaissa (1096/1996). CITES-yleissopimuksen mukaisten lupien ja todistusten osalta toimivaltainen viranomainen on Suomen ympäristökeskus. CITES-lainsäädännön edellyttämä maahantuonnin, maastaviennin, jälleenviennin ja kauttakuljetuksen valvonta kuuluu Tullille.\nEsityksen tavoitteena on antaa täydentävät säännökset, joilla pannaan toimeen neuvoston asetus (EY) N:o 2173/2005 Euroopan yhteisöön suuntautuvaa puutavaran tuontia koskevan FLEGT-lupajärjestelmän perustamisesta sekä komission asetus (EY) N:o 1024/2008 yksityiskohtaisista toimenpiteistä edellä mainitun neuvoston asetuksen täytäntöön panemiseksi.\nNeuvoston asetuksen mukaan lupajärjestelmän perustan muodostavat Euroopan unionin tekemät kumppanuussopimukset unionin ulkopuolisten puuntuottajamaiden kanssa. Kumppanuussopimusten tarkoituksena on varmistaa Euroopan unionin alueelle tuotavan puutavaran ja puutuotteiden laillinen alkuperä. Sopimuksilla pyritään parantamaan metsiä koskevaa sääntelyä ja hallintoa ja siten ehkäisemään laittomia hakkuita. Euroopan unioni ja asianomainen kumppanimaa sitoutuvat toimimaan yhdessä tukeakseen FLEGT-toimintasuunnitelmaa ja pannakseen täytäntöön FLEGT-lupajärjestelmän.\nHallituksen esitystä annettaessa kuusi maata on allekirjoittanut kumppanuussopimuksen Euroopan unionin kanssa: Kamerun, Keski-Afrikan tasavalta, Ghana, Indonesia, Liberia ja Kongon tasavalta. Lisäksi neuvottelut ovat käynnissä yhdeksän maan kanssa: Norsunluurannikko, Kongon Demokraattinen tasavalta, Gabon, Guyana, Honduras, Laos, Malesia, Thaimaa ja Vietnam. Sopimuksen allekirjoittaneista maista sen ovat ratifioineet Ghana, Kongon tasavalta ja Indonesia. Ratifiointiprosessin ovat käynnistäneet Kamerun, Keski-Afrikan tasavalta ja Liberia. Ratifiointiin vaadittava aika vaihtelee, koska kumppanimailla on hyvin erilaiset valmiudet täyttää sopimuksissa asetetut vaatimukset ja ottaa lupajärjestelmä käyttöön. Lupajärjestelmän toimeenpanoon sisältyy myös kansallisen laillisuuden todentamisjärjestelmän arviointi ja hyväksyntä.\nNeuvoston asetuksen 7 artiklan mukaan jäsenvaltion on nimettävä toimivaltainen viranomainen, joka huolehtii FLEGT-lupien käsittelystä, yhteenvetoraportin toimittamisesta komissiolle sekä yhteistyöstä muiden toimivaltaisten viranomaisten, komission ja kumppanimaiden kanssa. Toimivaltainen viranomainen tarkistaa, että kumppanimaasta puutuotteita tuovan esittämä FLEGT-lupa täyttää neuvoston asetuksessa, sen nojalla annetuissa säädöksissä sekä viejämaan kanssa tehdyssä kumppanuussopimuksessa asetetut vaatimukset. Jos vaatimukset täyttyvät, toimivaltainen viranomainen hyväksyy FLEGT-luvan ja ilmoittaa hyväksymisestä välittömästi tulliviranomaiselle. Toimivaltainen viranomainen huolehtii myös luvan kirjaamisesta sähköiseen tai paperimuodossa olevaan rekisteriin.\nToimivaltaisen viranomaisen on tarpeen mukaan tarkastettava, että lupa vastaa siinä tarkoitettua tavaraerää. Tarkastukset tehdään riskiperusteisesti eli silloin, jos toimivaltaisen viranomaisen käsityksen mukaan on olemassa erityisen suuri riski, ettei puutavara täytä FLEGT-lupajärjestelmän vaatimuksia. Jos on epävarmaa, voidaanko lupa hyväksyä, toimivaltainen viranomainen voi pyytää kumppanimaan lupaviranomaiselta lisätietoja.\nNeuvoston asetuksessa säädetään myös eräistä tulliviranomaisen tehtävistä siitä riippumatta, nimetäänkö tulliviranomainen toimivaltaiseksi viranomaiseksi. Komission asetuksen mukaan jäsenvaltio voi siirtää osan toimivaltaisen viranomaisen tehtävistä tulliviranomaiselle.\nNeuvoston asetuksen 5 artiklan mukaan FLEGT-luvan tulee olla toimivaltaisen viranomaisen saatavilla silloin, kun tuoja esittää tulli-ilmoituksen unionissa tapahtuvaa vapaaseen liikkeeseen luovutusta varten. Suomessa Tulli päättää tavaran vapaaseen liikkeeseen luovuttamisesta. Neuvoston asetuksen mukaan tulliviranomaiset voivat lykätä puutuotteiden luovuttamista tai pidättää ne, jos on aihetta epäillä, ettei lupa ole voimassa. Tuoja vastaa tarkastuksen loppuunsaattamisen aikana aiheutuneista kustannuksista, jollei jäsenvaltio toisin määrää.\nNeuvoston asetuksen 5 artiklan mukaan jäsenvaltion on määrättävä asetuksen rikkomisesta rangaistukset, joiden tulee olla tehokkaita, oikeasuhtaisia ja ennaltaehkäiseviä. Asetus sisältää myös säännökset komissiolle tehtävästä raportoinnista.\nFLEGT-lupajärjestelmää ei neuvoston asetuksen 4 artiklan mukaan sovelleta CITES-asetuksen liitteessä A, B ja C luetelluista lajeista valmistettuihin puutuotteisiin.\nNeuvoston ja komission asetukset ovat jäsenmaissa suoraan sovellettavaa oikeutta. Kansallisia säännöksiä FLEGT-lupajärjestelmästä voidaan antaa vain, kun asetuksissa on niin säädetty tai kun asetusten säännökset muuten jättävät jäsenvaltiolle harkintavaltaa. Kansallisia täydentäviä säännöksiä voidaan antaa myös siltä osin, kuin asetusten tehokas toimeenpano sitä vaatii.\nNeuvoston asetuksen mukaisesti laissa säädettäisiin FLEGT-lupajärjestelmän toimivaltaisesta viranomaisesta sekä asetuksen rikkomisesta tuomittavista rangaistuksista. Laissa säädettäisiin myös tietojen saannista viranomaisten kesken.\nEsityksen mukaan FLEGT-lupajärjestelmän toimivaltaisena viranomaisena toimisi Maaseutuvirasto, jolle kuuluu nykyisin eräitä metsälain mukaisia, merkittävän julkisen vallan käyttöä sisältäviä tehtäviä. Lisäksi Maaseutuvirastolle on säädetty puutavaran ja puutuotteiden tuonnin valvontaan liittyviä tehtäviä myös puutavaran ja puutuotteiden markkinoille saattamisesta annetussa laissa, jolla on pantu toimeen eräät muut laittomien hakkuiden ehkäisemistä koskevat EU-asetukset.\nTaloudellisesti merkittävimmät FLEGT-lupajärjestelmään kuuluvat tuontiryhmät ovat puutavara, puutuotteet sekä huonekalut. Tuontitilastojen mukaan tällaisen tuonnin arvo maista, jotka 31.5.2014 mennessä olivat solmineet EU:n kanssa vapaaehtoisen kumppanuussopimuksen, oli vuosina 2010–2013 keskimäärin 5,4 miljoonaa euroa. Tullitilastojen mukaan tuonti riippuu voimakkaasti talouden suhdanteista. Vuosina 2004–2008 tuotiin keskimäärin 570 ja vuosina 2009–2013 keskimäärin 250 erää kumppanuussopimusten piiriin kuuluvia tuotteita. Tarkastelujakson aikana tuonnin taso on ollut korkeimmillaan vuonna 2008, yhteensä 660 erää, ja matalimmillaan vuonna 2013, yhteensä 160 erää. Kumppanuussopimuksen allekirjoittaneista maista Indonesian osuus kattaa noin 90 prosenttia FLEGT-lupajärjestelmän mukaisten tuotteiden tuonnista.\nFLEGT-lupa voi olla joko tavaraerä- tai markkinatoimijakohtainen. Markkinatoimijalla tarkoitetaan neuvoston asetuksessa metsätalouden, puutuotteiden jalostuksen tai puutuotteiden kaupan parissa toimivaa yksityistä tai julkista toimijaa. Myös markkinatoimijalle myönnetty lupa ja sen vastaavuus tuotavan puutavaran kanssa jouduttaisiin kuitenkin tarkastamaan tavaraeräkohtaisesti. Arvioitaessa FLEGT-lupajärjestelmän toimeenpanosta aiheutuvaa viranomaistyömäärän lisäystä lähtökohdaksi on otettu keskimääräinen tarkastettavien lupien määrä vuodessa. Lisäksi työmäärässä tulee ottaa huomioon lupien kirjaaminen sekä lupajärjestelmän vaatima raportointi ja muu yhteydenpito muiden EU:n jäsenmaiden toimivaltaisten viranomaisten, komission ja kumppanimaan viranomaisten kanssa. Työmäärään vaikuttaa merkittävästi myös se, onko EU:n ja kumppanimaan välillä sovittu FLEGT-luvan myöntämisestä sähköisesti. Arvion mukaan FLEGT-lupien tarkastamiseen käytettävä vuosittainen työmäärä järjestelmän käyttöönottovaiheen jälkeen vastaa noin yhtä henkilötyövuotta. Tarvittavaa henkilöresurssia on tarpeen arvioida säännöllisesti vuosittaisten tuontimäärien mahdollisen vaihtelun vuoksi. FLEGT-lupien rekisteröintiä varten tarvittavan tietojärjestelmän perustamiskustannus on arviolta 275 000 euroa, minkä lisäksi järjestelmän ylläpitoon vaaditaan vuosittain arviolta 0,5 henkilötyövuotta. Toiminnat ja kustannukset sopeutetaan valtioneuvosten hyväksymien määrärahakehysten ja eduskunnan hyväksymien talousarvioiden rajoihin muun muassa hallinnon sisäisin tehtäväjärjestelyin.\nFLEGT-lupajärjestelmän toteuttaminen edellyttää Tullilta lähinnä lupien oikeellisuuden toteamiseen ja tuontierien luvanmukaisuuden mahdolliseen tarkastamisen liittyvää yhteydenpitoa Maaseutuviraston kanssa. Lupajärjestelmä ei siten sanottavasti lisää Tullin työmäärää kolmansista maista tuotavien tavaroiden tullivalvonnassa.\nEhdotettu laki edellyttäisi Maaseutuviraston ja Tullin antavan toisilleen FLEGT-lupajärjestelmän toimeenpanon vaatimia tietoja tarvittaessa myös salassapitosäännösten estämättä. Salassapitosäännösten alaisia olisivat käytännössä lähinnä maahantuontiin liittyvää liiketoimintaa koskevat tiedot. Maaseutuviraston ja Tullin tulisi myös sallia komission tai sen nimeämien henkilöiden tai toimielinten tutustua lupajärjestelmän valvontaa koskeviin asiakirjoihin ja tietoihin.\nFLEGT-luvan tarkastaminen ja hyväksyminen olisivat julkisoikeudellinen suorite, josta Maaseutuvirasto perisi maksun valtion maksuperustelain (150/1992) ja sen nojalla annettavan maa- ja metsätalousministeriön asetuksen mukaisesti. Tuontierien keskimääräisen vuosittaisen lukumäärän sekä yksittäisen FLEGT-luvan käsittelyyn arviolta vaadittavan keskimääräisen työmäärän perusteella Maaseutuviraston päätöksestä perittävä maksu olisi suuruudeltaan noin 200–300 euroa. Valtion maksuperustelain mukaisesti maksuja tarkistettaisiin kustannusten muutosta vastaavasti. Kustannus olisi lupajärjestelmään kuuluvan puuntuonnin arvoon nähden vähäinen.\nLupajärjestelmä voisi myös osaltaan lisätä aikaa, joka puutavaraa ja puutuotteita maahantuovilta yrityksiltä vaaditaan, ennen kuin ne voivat luovuttaa tavaran asiakkailleen tai saada sen myyntiin. Myynnin viivästymisen lisäksi yrityksille voi aiheutua kustannuksia tavaran varastoinnista lupajärjestelmän vaatimien selvitysten aikana. Menettelyn kestoon vaikuttaa erityisesti se, miten luotettavasti FLEGT-luvan oikeellisuus pystytään toteamaan ja miten nopeasti viejämaan lupaviranomainen pystyy tarvittaessa antamaan Maaseutuvirastolle lisätietoja. Menettelyä voidaan pyrkiä nopeuttamaan opastamalla tuojayrityksiä toimittamaan lupa-asiakirja Maaseutuvirastolle mahdollisuuksien mukaan jo ennen tavaraerän saapumista maahan.\nFLEGT-lupajärjestelmällä pyritään vähentämään laittomasta puunkorjuusta ympäristölle aiheutuvia merkittäviä vahinkoja kuten metsäkatoa ja biologisen monimuotoisuuden heikkenemistä. Lupajärjestelmän tavoitteena on myös vähentää laittoman puunkorjuun ja puukaupan haitallisia sosiaalisia, poliittisia ja taloudellisia vaikutuksia viejämaissa. Nämä FLEGT-lupajärjestelmän ympäristö- ja yhteiskunnalliset vaikutukset kytkeytyvät kuitenkin järjestelmän perustamisesta annettuun neuvoston asetukseen, eikä lakiesityksellä ja siinä valituilla sääntelyratkaisuilla ole niiden kannalta välitöntä merkitystä.\nEsitys on valmisteltu virkatyönä maa- ja metsätalousministeriössä yhteistyössä valtiovarainministeriön, ulkoministeriön, Maaseutuviraston ja Tullin kanssa.\nEsityksestä on pyydetty lausunnot ulkoasiainministeriöltä, oikeusministeriöltä, valtiovarainministeriöltä, maa- ja metsätalousministeriön ruokaosastolta, työ- ja elinkeinoministeriöltä, ympäristöministeriöltä, Maaseutuvirastolta, Metsähallitukselta, Suomen metsäkeskukselta, Tullilta, Metsäntutkimuslaitokselta, Suomen ympäristökeskukselta, Erikoiskaupan liitto ry:ltä, Kaupan liitto ry:ltä, Maa- ja metsätaloustuottajain Keskusliitto MTK ry:ltä, Metsäteollisuus ry:ltä Puuteollisuusyrittäjät ry:ltä, Päivittäistavarakauppa ry:ltä, Rakennustuoteteollisuus ry:ltä (RTT), Rauta-, rakennus- ja sisustustarvikekaupan yhdistys Rasi ry:ltä, RTT/Puutuotejaosto/Puuteollisuus ry:ltä, RTT/Pientaloteollisuusjaosto/Pientaloteollisuus ry:ltä, Sahayrittäjät ry:ltä, Sisusta kotia ry:ltä, Suomen luonnonsuojeluliitto ry:ltä, Suomen Sahat ry:ltä, Svenska lantbruksproducenternas centralförbund SLC:ltä ja WWF Suomelta sekä Ahvenanmaan maakuntahallitukselta.\nMaaseutuvirasto on esittänyt, että laissa säädettäisiin viraston oikeudesta ottaa puutuotteista näytteitä FLEGT-luvan hyväksymisedellytysten selvittämiseksi sekä siitä, mikä taho vastaa näytteiden analysoinnista aiheutuvista kustannuksista. Lakiehdotukseen ei ole kuitenkaan pidetty tarpeellisena lisätä tällaista sääntelyä. Puutuotteita maahan tuotaessa näytteiden ottamiseen ei tarvittaisi pakkokeinoja, vaan tarkastukset tehtäisiin tuojan suostumuksella. Jos luvan ja siinä tarkoitettujen puutuotteiden vastaavuutta olisi perusteltua aihetta epäillä mutta tuoja ei suostuisi tarkastukseen, riittävä seuraamus olisi, että tuoja jäisi ilman tarvitsemaansa päätöstä FLEGT-luvan hyväksymisestä. Jos taas FLEGT-puutuotteiden tuontiin olisi syytä epäillä liittyvän rikos, mahdollinen näytteiden otto olisi osa esitutkintaviranomaisen toimivaltaan kuuluvaa rikostutkintaa. Koska lupa-asian ratkaisemiseksi tarpeellisten näytteiden otto ja analysointi olisivat valtion maksuperustelain mukaisia maksullisia viranomaissuoritteita, tuojan maksuvelvollisuudesta ei olisi tarpeen erikseen säätää.\nTulli on esittänyt, että laissa tulisi säätää tavaranhaltijan vastuusta ilman asianmukaista lupaa tuodun ja Tullin takavarikoiman puutuotteen varastointikustannuksista sekä kustannusten korvaamisesta Tullille. Lakiehdotukseen on lisätty säännös, jonka mukaan tavaranhaltija vastaisi paitsi varastointikustannuksista myös puutuotteen hävittämisestä aiheutuvista kustannuksista tietyissä tilanteissa.\nSuomen luonnonsuojeluliitto on esittänyt, että kaikki FLEGT-lupajärjestelmään liittyvät rikkomukset tulee merkitä Maaseutuviraston komissiolle laatimiin kertomuksiin ja että kertomusten tulee olla avoimesti saatavilla. Neuvoston asetuksen 6 artiklan 1 kohdan mukaisesti Maaseutuvirasto raportoisi kertomuksessaan muun muassa tapaukset, joissa FLEGT-lupajärjestelmään kuuluvia puutuotteita olisi yritetty tuoda Suomeen ilman asianmukaista lupaa. Maaseutuviraston kertomus tulisi julkiseksi viranomaisten toiminnan julkisuudesta annetun lain (621/999) mukaisesti.\n1 §. Lain tarkoitus. Laissa annettaisiin täydentävät säännökset pykälässä mainitun neuvoston asetuksen ja sen täytäntöönpanoa koskevan komission asetuksen toimeenpanemiseksi.\n2 §. Toimivaltainen viranomainen. Neuvoston asetuksen 7 artiklan mukaan jäsenvaltioiden on nimettävä toimivaltaiset viranomaiset, jotka vastaavat asetuksen täytäntöönpanosta ja yhteydenpidosta komission kanssa. Toimivaltaisena viranomaisena toimisi Maaseutuvirasto. Maaseutuvirasto tarkastaisi FLEGT-luvat, jotka on myönnetty kumppanimaasta tuotaville lupajärjestelmään kuuluville puutuote-erille, ja ilmoittaisi lupien hyväksymisestä tai hyväksymättä jättämisestä Tullille. Epäselvissä tapauksissa Maaseutuvirasto päättäisi tavaraerien lisätarkastustarpeesta. Jos luvan pätevyydestä olisi epäilyjä, Maaseutuvirasto voisi pyytää kumppanimaan lupaviranomaiselta lisätarkastusta ja hankkia lisäselvityksiä kumppanuussopimuksen määräysten mukaisesti. Maaseutuvirasto pitäisi myös rekisteriä sille toimitetuista FLEGT-luvista sekä huolehtisi yhteydenpidosta komissioon lupajärjestelmän toimintaa koskevissa kysymyksissä.\nMaaseutuviraston ratkaisu hyväksyä tai jättää hyväksymättä FLEGT-lupa olisi hallintopäätös, johon haettaisiin muutosta valittamalla hallinto-oikeuteen siten kuin hallintolainkäyttölaissa (586/1996) säädetään. Ehdotettavaan lakiin ei olisi tarpeen ottaa muutoksenhakua koskevaa viittaussäännöstä.\n3 §. Luvan kirjaaminen. Neuvoston asetuksen 5 artiklan 1 kohdan ensimmäisen alakohdan mukaan toimivaltaisen viranomaisen on kirjattava kunkin puutavaraerän kattava alkuperäinen FLEGT-lupa sähköiseen tai paperimuodossa olevaan rekisteriin yhdessä asianomaisen tulli-ilmoituksen kanssa. Maaseutuvirasto kirjaisi luvan ja tulli-ilmoituksen tunnisteen sähköiseen tietojärjestelmään. FLEGT-lupa toimitettaisiin Maaseutuvirastolle sähköisesti, jos luvan antamisesta sähköisessä muodossa olisi sovittu Euroopan unionin ja kyseisen viejämaan välillä tehdyssä kumppanuussopimuksessa. Muussa tapauksessa paperimuodossa oleva lupa olisi ennen kirjaamista tallennettava sähköiseen muotoon.\nKoska tarkoituksena on mahdollistaa kokonaan sähköinen asianhallintajärjestelmä, Maaseutuviraston päätös hyväksyä tai hylätä FLEGT-lupa voitaisiin allekirjoittaa myös koneellisesti.\n4 §. Ilmoitus esitutkintaviranomaiselle. Maaseutuviraston tulisi tehdä ilmoitus poliisille tai Tullille, jos virastolla olisi todennäköisiä perusteita epäillä tuojan tai muun tahon syyllistyneen ehdotuksen 5 §:ssä rangaistavaksi säädettyyn tekoon. Käytännössä ilmoitus tehtäisiin yleensä suoraan Tullille, koska 5 §:n mukaisesti kyse olisi rikoslain 46 luvussa tarkoitetusta maahantuontiin liittyvästä rikoksesta. Tullilain (1466/1994) 3 §:n 1 momentin 5 kohdan mukaan tällaiset rikokset käsitellään tullirikoksina. Ilmoitusta ei tarvitsisi tehdä vähäisistä rikkomuksista, ellei yleinen etu vaatisi selvittämään asiaa tarkemmin.\n5 §. Viittaus rikoslakiin. Neuvoston asetuksen 5 artiklan 8 kohdan mukaan jäsenvaltion on määrättävä asetuksen säännösten rikkomisesta aiheutuvat tehokkaat, oikeasuhtaiset ja varoittavat rangaistukset. Rangaistava teko voisi käytännössä olla asetuksen 4 artiklan 1 kohdassa säädetyn kiellon rikkominen. Säännöksen mukaan kumppanimaista vietyjen puutuotteiden tuonti yhteisöön, nykyisin unioniin, on kiellettyä, jos lähetys ei kuulu FLEGT-luvan piiriin. Teko, jolla tällaista puutavaraa tuotaisiin tai yritettäisiin tuoda unioniin ilman FLEGT-lupaa, täyttäisi rikoslain (39/1889) 46 luvun 1–3 §:ssä tarkoitetun säännöstelyrikoksen tunnusmerkistön. Rikoslain 46 luvun 1 §:n 1 momentin 9 kohdan mukaan joka rikkoo tai yrittää rikkoa Euroopan yhteisöjen antamissa tuontia ja vientiä koskevissa asetuksissa säädettyä tai mainittujen säädösten nojalla annettua säännöstelymääräystä, on tuomittava säännöstelyrikoksesta sakkoon tai vankeuteen enintään kahdeksi vuodeksi. Säännöstelyrikoksen törkeän ja lievän tekomuodon rangaistuksista säädetään mainitun luvun 2 ja 3 §:ssä.\nRikoksentekijä voidaan tuomita myös menettämään valtiolle rikoksen tuottama taloudellinen hyöty sekä rikoksessa käytetty omaisuus tai sen arvo. Menettämisseuraamuksista säädetään rikoslain 10 luvussa. Neuvoston asetuksessa ei säädetä siitä, miten valtiolle menetetyksi tuomittuja puutuote-eriä tulee käsitellä. Sakon täytäntöönpanosta annetun lain (672/2002) 38 §:n mukaisesti puutuotteet tulisi lähinnä joko myydä julkisella huutokaupalla tai hävittää. Koska kyse olisi yleensä myös tullirikosasiasta, täytäntöönpanotoimeen sovellettaisiin lisäksi tullilain säännöksiä.\n6 §. Varastointi- ja hävittämiskustannukset. Pykälän mukaan FLEGT-lupajärjestelmään kuuluvien puutuotteiden tavaranhaltijan olisi suoritettava valtiolle mahdollisen takavarikon aikana syntyneet varastointikustannukset myös siltä osin, kuin kustannuksia ei saataisi katettua puutuotteiden julkisesta huutokaupasta kertyvillä varoilla. Tavaranhaltijalla tarkoitettaisiin tullilain mukaista tavaranhaltijaa. Säännös koskisi tilannetta, jossa puutuotteet olisi määrätty pakkokeinolain (806/2011) mukaisin perustein takavarikkoon ennen niiden luovuttamista vapaaseen liikkeeseen. Tavaranhaltija vastaisi myös rikoksen seurauksena valtiolle menetetyksi tuomittujen puutuotteiden hävittämisestä aiheutuneista kustannuksista. Säännös olisi tarpeen, koska tullihuutokauppavarojen käyttöä koskevan tullilain 36 §:n mukaan tavaranhaltijalta voidaan periä huutokauppatuloilla kattamatta jääneistä kustannuksista ainoastaan tullivelka.\n7 §. Tietojen saanti. Maaseutuvirastolla olisi oikeus saada sellaisia Tullin hallussa olevia tietoja, jotka olisivat välttämättömiä neuvoston ja komission asetusten valvomiseksi. Tullilla olisi vastaava oikeus Maaseutuvirastolla oleviin tietoihin.\nNeuvoston asetuksen 5 artiklan 2 kohdan mukaisesti Maaseutuviraston olisi sallittava komission tai sen nimeämien henkilöiden tai elinten tutustua asiaa koskeviin asiakirjoihin ja tietoihin, jos FLEGT-lupajärjestelmässä ilmenee sen tehokasta toimintaa haittaavia ongelmia. Neuvoston asetuksella kansalliselle viranomaiselle säädettyä velvollisuutta olisi tarpeen täydentää lailla niin, että komissiolla ja sen nimeämillä tahoilla olisi oikeus tutustua näihin asiakirjoihin ja tietoihin tarvittaessa myös salassapitosäännösten estämättä.\nNeuvoston asetuksen 5 artiklan 3 kohdan mukaisesti Maaseutuviraston olisi sallittava vastaava oikeus tutustua asiakirjoihin ja tietoihin myös niille henkilöille ja elimille, jotka kumppanimaat ovat nimenneet vastaamaan FLEGT-lupajärjestelmän seurannasta. Säännöksen mukaan toimivaltaisen viranomaisen ei kuitenkaan edellytetä antavan tietoja, joita se ei kansallisen lainsäädännön mukaisesti saa antaa. Asetuksen säännös ei siksi vaatisi täydentävää sääntelyä ehdotetussa laissa.\n8 §. Raportointi. Maaseutuvirasto huolehtisi FLEGT-lupajärjestelmän toimintaa kuvaavien kertomusten laatimisesta ja toimittamisesta komissiolle. Kertomukset annetaan vuosittain, ja niiden tulee sisältää tiedot jäsenvaltioon lupajärjestelmän mukaisesti tuotujen puutuotteiden määrästä, vastaanotettujen lupien lukumäärästä sekä niiden tapausten lukumäärästä, joissa tuonnille asetetut edellytykset eivät ole täyttyneet.\nLain ehdotetaan tulevan voimaan mahdollisimman pian sen jälkeen, kun se on hyväksytty ja vahvistettu. FLEGT-lupajärjestelmän vaatimien kansallisten järjestelyjen tulee olla toiminnassa viimeistään, kun kumppanuussopimuksen mukainen puutuotteiden tuonti jostakin kumppanimaasta käynnistyy. Lupajärjestelmän käyttöönoton vaatima aika vaihtelee eri maissa. Hallituksen esitystä annettaessa oletuksena on, että FLEGT-lupajärjestelmän mukainen tuonti Indonesiasta voisi alkaa vuoden 2015 keväällä.\nJos FLEGT-lupa-asetuksen 2 artiklan 9 kohdassa tarkoitettu puutuote määrätään ennen sen vapaaseen liikkeeseen luovuttamista pakkokeinolain (806/2011) mukaisesti takavarikkoon, tavaranhaltijan on suoritettava valtiolle tuotteen varastoinnista takavarikoinnin aikana aiheutuvat kustannukset. Tavaranhaltijan on suoritettava valtiolle myös valtiolle menetetyksi tuomitun puutuotteen mahdollisesta hävittämisestä aiheutuvat kustannukset. Varastointi- ja hävittämiskustannukset saadaan vähentää julkisella huutokaupalla myytyjen puutuotteiden hinnasta. Jos kustannuksia ei saada näin kokonaan suoritettua, vajaus peritään tavaranhaltijalta.\nMaaseutuvirastolla ja Tullilla on oikeus salassapitosäännösten estämättä saada toisiltaan 1 §:ssä tarkoitettujen säädösten noudattamisen valvontaa varten välttämättömät tiedot.\nKomissiolla tai sen nimeämillä henkilöillä tai elimillä on salassapitosäännösten estämättä oikeus tutustua 1 §:ssä tarkoitettujen säädösten noudattamisen valvontaa koskeviin asiakirjoihin ja tietoihin.\nMaaseutuvirasto laatii FLEGT-lupa-asetuksen 8 artiklan 1 kohdassa tarkoitetun kertomuksen ja toimittaa sen Euroopan komissiolle.


Livignossa alamäkeen mekka työskentelee talviolympialaisiin - Wyoming Network News\nLivignossa alamäkeen mekka työskentelee talviolympialaisiin\nMottolino-bikepark on vertailupiste kaikille alamäkeen harrastajille\nLausekkeessa, jossa on substantiiveja “adrenaliini” ja “vuori”, todennäköisesti paikan täydennys on Livigno. Talvella lumifestyler-akrobaattien temppujen ja evoluutioiden kanssa, kesällä niiden, jotka rakastavat alamäkeen maastopyörän “kesyttämisen” jännitystä, vuonna 2005 rakennetun Mottolino Bikepark -radan radoilla. siitä tuli yksi ensimmäisistä viitekohdista tieteenalan faneille. Mutta myös niille, jotka haluavat alussa kokeilla sen vaikutusta ja arvioida, onko parempi jatkaa (ja ehkä ottaa oppitunteja) vai hypätä e-mtb: lle ja omistautua hiljaisemmille matkoille laaksoon. .\ninvestoinnit milan-cortina 2026\n”Euroopan urheilukunnan kunta 2019” -tittelin pitkällä aallolla he ovat viime vuosina noissa osissa vaatineet niin paljon aktiivisen loman käsitettä niin paljon, että talvella 2026 Livigno on lumilaudan koti. ja freeride-kilpailut Milano-Cortinan talviolympialaisissa. Siihen asti tie on kuitenkin pitkä. Ja sitten muutamassa kuukaudessa – tavoitteena on joulukuu 2021 – Mottolino Marco Roccan toimitusjohtaja pyrkii antamaan hiihtohissille aivan uuden kasvot ja muuttamaan sen futuristiseksi ja monitoimirakenteeksi, joka ottaa huomioon haluavien nuorten tarpeet. Vaihda laskutuksia suksilla tai mtb: llä ajosimulaattoritestin avulla, mutta myös niille, joiden on jokaisen aktiviteetin välillä välttämättä osallistuttava yrityskokoukseen videoneuvottelun kautta tai lähetettävä sähköposteja. Älykäs työskentely, urheilu, mutta myös toimistot (rakenteesta tulee yrityksen pääkonttori), ravintolat jne. Etsimään alkemiaa, joka muuttaa rakenteen vertailukohdaksi matkailijoille ja asukkaille yksityisen yksityisen yrityksen ensimmäiseksi suureksi investoinniksi henkilökohtainen olympialaisten kannalta.\nTällä hetkellä suuren rakennustyömaan ympäröimä rakenne on lähtökohta kaikille pyöräilijöille, jotka haluavat nousta köysiradalla maastopyörällä (omistaa tai vuokrata viereisessä Dr Rentissa) ja laskeutua sitten yhden 14 reittiä kullekin tasolle (sininen, punainen ja musta helpoimmasta vaikeimpaan) jaettuna puolestaan virtaukseen (nopea ja sileä) ja tekniseen (tekninen ja täynnä luonnollisia esteitä). Laskeutumisen varrella on myös hyppyalue, joka on omistettu peräkkäisille hyppyille savella, pohjoisranta-alue metsässä ripustussiltojen ja puisten kävelytietojen kanssa, Slopestyle-linja, joka on kokonaan omistettu ammattilaisille, neljä pudotusta taitojen testaamiseen ja maxi puhallettava oppimaan uusia tekniikoita ja ilmakehitystä.\nToisaalta polkupyörän teema kesällä on niissä osissa erittäin kallista, niin että on monia mahdollisuuksia lähteä kahdella pyörällä: laskemalla myös virtaavat polut, polut, jotka kehittyvät myös Stelvio Nationalin sisällä Park, käytettävissä on yli 3200 km reittejä. Ja hiihtohissien ansiosta monilla poluilla on helppo pääsy enduro- tai e-polkupyörille, jotka sopivat kaikille tasoille. Polkimen avulla avustettujen polkupyörien saama kasvava yksimielisyys on itse asiassa johtanut tiheän julkisten latausasemien verkon asentamiseen laakson pohjaan, päävuoren soloille ja korkeille pisteille. Kaikki “My Livigno” -sovelluksessa raportoidut, jotka muun muassa joidenkin polkujen alussa olevan qr-koodisarjan ansiosta voit myös seurata kuinka tungosta ne ovat ja mahdollistavat sen vuoksi mahdollisuuden tarkemman arvioinnin tai ei seurata niitä.\nLopuksi, aina aktiivisessa hengessä, lisätään Larix-puisto, tuhatvuotinen lehtikuusi-metsä, joka muuttuu seikkailuun tarkoitetuksi metsäksi, jossa voidaan tutkia pystysuoruuden ulottuvuutta jopa kiipeämällä puiden lehtien keskellä. Voit valita yhdeksästä eritasoisesta, aikuisille ja eri ikäisille lapselle sopivasta matkareitistä, jotka päivitetään vuosittain uusilla teknisillä reiteillä. Ja sitten leikkialueet, joihin pääsee myös lapsille, missä he voivat pitää hauskaa Yepi-maskotin kanssa ja viheltää hihnapyörällä.\n7. heinäkuuta – 10.39\nTags: alamäkeen Livignossa mekka talviolympialaisiin työskentelee\nPrevious Rea kuten Bayliss, Coppice-käyrä on mestarien ansa\nNext Wimbledon, Sky-levy pelaa Grand Slam l Sky Sport -turnauksessa


Take a walk with me: Just being lazy or having a day off\nJust being lazy or having a day off\nMulla on ollut tänään vapaapäivä. En laittanut herätystä, mutta heräilin silti yhdeksän jälkeen reilun kuuden tunnin unien jälkeen. Pitkästä aikaa jaksoin värkätä itselleni smoothien (siinähän onkin hirveä vaiva..) ja suunnitelmat päivälle oli kovat. Ensin olin ajatellut, että menisin koululle opiskelemaan, mutta kun lähteminen vain venyi ja venyi, eikä todellakaan tehnyt mieli vetää päälle verkkareita kummempia vaatteita päätin jäädä kotiin. Tarkoitus oli lukea tämän hetken ainoan kurssin kirjaa, joka jäi viime viikolla tekemättä, niin olen reilusti jäljessä, jonka lisäksi pitäisi tehdä valmennuskurssin ennakkotehtäviä.\nMutta mitä. Jään aamulla lukemaan Fifty Shades of Greytä yli tunniksi, katson liian monta jaksoa Gossip Girliä ja pelaan Candy Crush Sagaa. Venyn ja vanun, saan ehkä viisi lyhyttä tehtävää laskettua. Jossain välissä päätän tarvitsevani lisää happea ja pyörähdän kaupassa, ja matkalla eksyn lopettavaan Makuuniin, josta mukaan tarttuu useampi leffa ja iloisin kassa koskaan hämmentää, koska en varmasti ollut mikään sydämellisin asiakas. Takaisin kotona muistuttelen itseäni ruokarytmistä ja siitä kuinka taas olen vain unohtanut syödä kun ei ole mitään missä pitäisi olla. Kokkaan, ja taas jumitun lukemaan kurssikirjan sijaan Christian Greytä. Luovutan, nakkaan piikkimaton sängylle ja ryömin torkkupeiton alle. Mun 20 minuutin päikkärit venyy reiluun tuntiin. Herättelen itseni kahvilla ja tällä kertaa saan luettua pari sivua biokemiaa. Energiapuuskassa vaihdan treenivaatteet päälle ja siirryn alakerran salille hikoilemaan.\nPäivän aikana ärsytin itseäni suunnattomasti. Oon ollut reilun viikon Helsingissä takaisin, ja oon jo takas siinä että en saa mitään aikaiseksi. Viimeistään juoksumatolla hölkätessä tajusin, että ei tämä oo sitä. Tää oli mun vapaapäivä. En mä voi olettaa, vaikka se aika hienoa tietenkin olisi, että jaksaisin aina juosta paikasta toiseen ja opiskella väsymättä useamman tunnin joka päivä, kaiken muun ohella.\nMun työt painottuvat viikonlopuille, ja nytkin tein kolmen päivän aikana noin 30 tuntia töitä. Mitä pahaa siinä on, jos mä pidänkin mun vapaapäivän maanantaina viikonlopun sijaan valtavirrasta poiketen? Ei mun mielestä mitään. Toki voisin panostaa tuohon kurssiin enemmän, tehdä pääsykokeiden eteen enemmän, mutta en mä joka paikkaan repeä. Tykkään mun työstä, mutta pitkät, kiireiset päivät vaativat sen verran veroa, ettei niiden jälkeen hirveästi jaksa enää keskittyä. Oon jo kerran vetänyt itseni niin piippuun kaikesta, että siitä saa edelleen kärsiä, ja nyt mun on vaan kuunneltava itseäni enemmän.\nTänään oli siis hyvä päivä. Viihdyin katsomalla sarjaa, mihin olen koukussa, uppouduin hyvään kirjaan, rentouduin piikkimatolla, nukuin päikkärit, kävin kuntosalilla, ulkoilin, tein kasvohoidon ja illalla katsoin vielä Devious Maidsin telkkarista. Aika loistava vapaapäivä mun mielestä!\nLähettänyt Eve klo 23:08\nWhen it's time to jump\n"On vain reilua, että muut voivat päättää ettei se...\n"It's time for that 'New Year New Me' -bullshit"


Virtuaalinen Viipuri kasvoi 300 kuvalla – Etelä-Saimaa artikkelitietokanta\nVirtuaalinen Viipuri kasvoi 300 kuvalla\nTampereen ammattikorkeakoulun (Tamk) VirtuaaliViipuriin voi tutustua jo 13 kielellä.\nTAMPERE. Tampereen ammattikorkeakoulun luoma VirtuaaliViipuri on kasvanut ja kansainvälistynyt. Sunnuntaina julkaistavassa päivityksessä on 300 uutta mallinnuskuvaa ja parikymmentä videota.\n– Tietotekniikan kehitys on myös parantanut rakennusten mallikuvia entistä tarkemmiksi siitä, kun aloitettiin, sanoo lehtori Harri Miettinen.\nTAMKin rakennustekniikan opiskelijat ja Miettinen ovat mallintaneet vuoden 1939 näköistä Viipuria jo vuodesta 2003. Mallinnustyötä ovat tehneet vuorollaan eri vuosikurssien oppilaat.\nUusien kuvien ja videoiden lisäksi VirtuaaliViipuri on saanut vuodessa lisää tietoa rakennusten historiasta.\nTiedon on tuottanut Viipuri-asiantuntija ja intendentti Juha Lankinen, jonka piirustusten ja valokuvien avulla on laadittu myös Etelä-Karjalan museon Viipuri-pienoismalli.\nLisäksi sivustojen kielten määrä on kasvanut. Ammattikorkeakoulun vaihto-opiskelijat ovat kääntäneet osan sivustoja muun muassa kiinaksi, venäjäksi espanjaksi ja saksaksi.\nMiettinen toteaa, että VirtuaaliViipurin luominen on ollut opiskelijoille kovaa työtä, mutta myös palkitsevaa.\n– Esimerkiksi mallinnustyön avulla opiskelijat osaavat lukea piirustuksia ja käyttää mallinnusohjelmia.\nRakennustekniikan opiskelijat ovat tehneet mallinnustyötä, tietojenkäsittelyn opiskelijat projektin www-sivut, taiteen ja viestinnän opiskelijat sivuston äänimaailman ja vaihto-opiskelijat käännöstyöt.\nVirtuaaliViipurin mallinnustyön on tarkoitus valmistua ensi vuonna. Miettisen mukaan seuraavaksi tutkitaan mahdollisuutta saada eri rakennuksia samaan tasoon.\n– Haaveena on myös sijoittaa virtuaalimaailmaan elämää kuten liikkuvia ihmisiä, raitiovaunuja ja autoja. Toivottavasti vierailija voisi tulevaisuudessa myös liikkua vapaasti virtuaalikaupungilla.\nVirtuaaliViipuri löytyy nettiosoitteesta www.virtuaaliviipuri.tamk.fi. Sivuilla on käynyt jo 720 000 tuhatta kävijää.


Lukijalta: Luottamusta vastakkainasettelun sijaan - ESS.fi\nLukijalta: Luottamusta vastakkainasettelun sijaan\nSamalla kun vastakkainasettelua lietsovat voimat nostavat päätään, maailmanlaajuinen globaali kilpailu on entistä kovempaa. Kiinan talous on kasvanut neljä vuosikymmentä lähes kymmenen prosentin vuosivauhtia. Se kouluttaa teknologiassa, insinööritieteissä sekä matematiikassa vuosittain enemmän ihmisiä kuin Yhdysvallat.\nUSA on puolestaan maailmanluokan innovaatioiden, vetovoimaisten huippuyliopistojen sekä nuoren työvoiman talous. Miten Eurooppa ja Suomi menestyvät myllerryksen keskellä?\nKysymykseen löytyy vastaus kolmesta suuresta murroksesta, ilmastonmuutoksesta, digitalisaatiosta ja turvallisuudesta. EU on yhdessä yli 20 prosenttia maailman bruttokansantuotteesta (BKT). Kun muokkaamme Euroopan markkinoita, muuttuvat markkinat koko maailmassa. Globaalit yritysjätit eivät sivuuta maailman ostovoimaisimpiin kuuluvan alueen potentiaalia.\nMaailma tarvitsee Euroopan johdolla reilun ja oikeudenmukaisen tavan pysäyttää ilmastonmuutos. Teknologia on ohjattava tukemaan vihreää kasvua ja meidän on yhdessä otettava käyttöön kunnianhimoisempia keinoja torjua maapallon lämpenemistä.\nSamalla on huolehdittava oikeudenmukaisuudesta. Kiristyvät ilmastotoimet eivät saa johtaa syvempiin tulo- ja hyvinvointieroihin.\nDigitaloudesta on puolestaan valjastettava uutta, tulevaisuuden työtä. Digitalisaatio on nostettava kasvun ajuriksi ja tarvittavasta infrastruktuurista on huolehdittava. Koulutukseen, tutkimukseen ja tieteeseen on investoitava.\nSamalla on kuitenkin turvattava kansalaisten yksityisyys. Eurooppaan tarvitaan lisää puheluita halventaneen roamingin kaltaisia ratkaisuja, jotka auttavat sekä teknologian hyödyntämisessä että kuluttajan kukkarossa.\nKiristyvät ilmastotoimet eivät saa johtaa syvempiin tulo- ja hyvinvointieroihin.\nDemokratia ja hyvinvointi vahvistuvat rohkeilla ja tulevaisuuteen luottavilla päätöksillä, eivät vihapuheella ja vastakkainasettelulla. Tasa-arvon, turvallisen vapauden, oikeudenmukaisuuden ja länsimaisen demokratian takana on seisottava vankkumattomasti.


Greenpeace: Barbie-nukke tuhoaa sademetsät - Ulkomaat - Uutiset - MTV.fi\nGreenpeace: Barbie-nukke tuhoaa sademetsät\nUlkomaat Julkaistu 08.06.2011 12:17 (Päivitetty 10.06.2011 16:09)\nYmpäristöjärjestö Greenpeacen mukaan useat leluvalmistajat käyttävät pakkauksissaan Indonesian sademetsistä peräisin olevaa paperia. Järjestö syyttää muun muassa Barbie-nukkeja valmistavaa Mattelia siitä, että se vauhdittaa sademetsien häviämistä.\nGreenpeacen mukaan sillä on todisteita siitä, että esimerkiksi Mattel ja Disney ostavat pakkauksensa indonesialaiselta paperiyhtiöltä, jota Greenpeace syyttää sademetsien tuhoamisesta.\nSyytetyn paperiyhtiön APP:n mukaan sen tuotantotavat täyttävät lain asettamat vaatimukset. Mattel tyytyi tiedotteessaan toteamaan, että se on ollut asiasta yhteydessä Greenpeaceen.\nMattel on maailman suurin leluyhtiö. Tiistaina Ken-nukeksi pukeutuneet aktivistit osoittivat mieltään yhtiön pääkonttorin edustalla Los Angelesissa heilutellen kylttiä, jossa oli viesti: "Barbie, se on loppu nyt. En tapaile tyttöjä, jotka kannattavat metsien tuhoamista."\nPommiepäily johti evakuointeihin Tukholman keskustassa Saudilähde: Jemenin presidentin tila vakaa